Yonai kentañ ministr\nMitsumasa Yonai(米内光政) (bet ganet d'an 2 a viz Meurzh 1880 ha marvet d'an 20 a viz Ebrel 1948) oa un amiral eus morlu impalaerel Bro-Japan ha politikour. 37vet kentañ ministr Japan eo bet adalek ar 16 a viz Genver 1940 betek an 22 a viz Gouere 1940.\n1 Yaouankiz ha buhez er morlu\n2 Ministr ar merdeerezh\n3 Kentañ ministr\n4 Labour politikel\nYaouankiz ha buhez er morlu[kemmañ | kemmañ ar vammenn]\nYonai a zo bet ganet e ker Morioka, en ur familh e lec'h ma oa gwechall samuraied uhel o ren war domanioù Morioka. Mont a reas e akademiezh ar morlu impalaerel e 1901, ha uhelaet eo bet e renk da zanvez ofisour e Genver 1903. Kemer a reas perzh d'ar brezel etre Japan ha Rusia etre 1904 ha 1905, m'eo bet uhelaet e renk da letanant e miz Gouere 1904.\nGoude-se, uhelaet eo bet c'hoazh e miz Kerzu 1912, tremen a reas dre skol brezel ar morlu ha uhelaet c'hoazh, da renk renabler milourel a-benn bezañ kaset e Rusia hag e Polonia e pad an eil brezel bed, etre 1915 ha 1917. Uhelaet eo bet e renk da gomandant, ha goude diskar an impalaeriezh rusian, eo bet adgalvet e Bro Japan a-benn bezañ lakaet e penn tachenn morlu Sasebo.\nE 1918, e erruas e barzh strollad pennoù bras ar morlu japaneg hag uhelaet eo bet d'ar renk kabiten e 1920. Kabiten eus al lestr brezel Mutsu eus miz Du 1924 betek miz Kerzu 1925, e lec'h ma'z eo bet anvet e penn eil morlu Bro-Japan gant renk a eil-amiral. Estreget-se en eus kemeret perzh da guzul teknikel ar morlu.\nE miz Kerzu 1928, anvet eo kentañ komandant eus ar rummad listri arsailh, ha kaset betek ar ster Yangtze e Sina. Goude e drec'h war ar Sinaiz eo bet uhelaet d'ar renk iz-amiral e miz Kerzu 1930 ha kaset e penn morlu Chinkai e Korea.\nLakaet eo bet e penn trede morlu Bro-Japan e miz Kerzu 1932, goude tachenn morlu Sasebo (Du 1933), eil morlu Bro-Japan (Du 1934), tachenn morlu Yokosuka (Kerzu 1935), e penn ar morlu koublet ha kentañ morlu Bro-Japan e miz Kerzu 1936. Pa oa e penn ar strolladoù listri-mañ, ha goude gwallzarvoudoù an Tomozuru, eo bet lakaet war-well ar fed ma bigi morlu Bro-Japan a grogen da vezañ kozh ha ret e oa adneveziñ anezho. Lakaet eo bet e plas ur c'huzul a-benn ober al labour-se ha cheñchamantoù zo bet graet war stumm re simpl al listri brezel.\nMinistr ar merdeerezh[kemmañ | kemmañ ar vammenn]\nYonai a zo deuet da vezañ amiral e miz Ebrel 1937 ministr ar merdeerezh dindan rennad ar c'hentañ ministr Hayashi Senjuro e pad ar memes bloaz. Ha kenderc'hel a reas da laburat er c'harg-mañ dindan ar ministred all evel Konoye Fumimaro ha Hiranuma Kiichiro betek miz Eost 1939. Goude, pa Abe Nobuyuki a erruas kentañ ministr, Yonai a zo bet kaset d'ar c'huzul-brezel uhel. Pa oa ministr, e oa brudet evit e brezegennoù savet ha skrivet ar berrañ posupl en e bouez-mouezh eus Nambu.\nYonai oa ankeniet pa wele an darempredoù etre ar Rouantelezh-Unanet, ar Stadoù-Unanet ha Bro-Japan o vont war gwasaat. Ha dreist-holl pa 'z eo erruet er prantad ma dreistelezh arme Bro-Japan oa gwallgaset gant stad fall an traoù war dalbenn Bro-Sina. Yonai a glaskas kas da benn ur bolitikerezh eus ar peoc'h etre ar broioù, met se a digaso kalz a gudennoù dezhañ gant ar broadelourien strizh. Evel Isoroku Yamamoto, klasket eo bet meur a wech drouklazhañ anezhañ. Met e soñje e oa un dra a bouez evit Bro-Japan kaout ur vag kreñv kennañ evel ar Yamato (kreñvañ bag ar prantad istorel-mañ er bed a bez) a-benn kempouezañ an traoù war an dachenn milourel etrevroadel.\nKentañ ministr[kemmañ | kemmañ ar vammenn]\nYonai a zo bet anvet kentañ ministr Bro-Japan ar 6 a viz Genver 1940. Pa oa kentañ ministr, e strivas evit kreñvaat al liammoù etre ar Stadoù-Unanet, Rouantelezh-Unanet ha Bro Japan a-benn staliañ ur aergelc'h a beoc'h etre ar broioù-se, hag e enebas ouzh mennozh an emglev gant an Alamagn nazi ha Italia faskour. Met e rankas reiñ e zilez an 21 a viz Gouere 1940, dreist-holl abalamour ma 'z eo bet rediet gant ar broadelourien ha rannoù a stourment evit an emglev gant Alamagn. An emglev-se a vo sinet diwezhatoc'h ar 27 a viz Gwengolo 1940.\nLabour politikel[kemmañ | kemmañ ar vammenn]\nYonai a labouras evel dilennad e burev ar c'hentañ ministr ha distroet eo d'e labour ministr eus ar merdeerezh dindan ar c'hentañ ministr Koiso Kuniaki adalek an 22 a viz Gouere 1944 betek ma Saipan a gouezhas dindan argadoù an arme amerikan. Goude-se e gendalc'has da labourat evit ar c'hentañ ministr Suzuki ha Shigenori Togo betek diskleriadurioù Potsdam. Adalek miz Eost 1945, e renas al labourioù distruj hollek eus morlu impalaerel Bro-Japan.\nAbaoe pell, Yonai a c'houzañve kudennoù gant e gwazhiennoù-kas, met e varvas eus un danijenn-skevent e 1948 pa oa 68 bloaz. E bez zo en e rannvro c'henidik, Morioka. Roet eo bet dezhañ medalenn ar sarpant-nij (kentañ renk) aour hag anvet eo bet e barzh urzh ar sav-heol.\nAdtapet diwar « https://br.wikipedia.org/w/index.php?title=Mitsumasa_Yonai&oldid=1859864 »\nKemmoù diwezhañ degaset d'ar bajenn-mañ d'an 4 Gen 2020, da 11:52.


Leo Battesti a oa ganet d'ar 6 a viz Du 1953 e Bastia (Korsika) zo ur stourmer politikel broadelour korsat hag ur c'hoarier echedoù brudet.\nBet eo bet prizoniad politikel, kazetennour, penngazetennour. Renour embregerezh ha mestrc'hoarier echedoù eo ivez.\nRener un ti-moulerezh eo, Corsica Flash (www.corsicaflash.fr) an anv anezhañ.\nBet eo pennsekretour Studierien Korsika (CSC), 1976-78, e Nizza. Bac'het eo bet eus 1978 da 1981, abalamour d'e obererezh en FLNC. E 1981, evel kalz re all, eus Korsika hag eus Breizh, e voe divac'het hag amnistiet gant François Mitterrand. Kazetenner eo bet eus 1981 betek 1992, en ur sizhunieg eus an enezenn.\nKuzulier e oa e Kuzul Korsika, eus 1986 da 1992, ha besprezidant Kengor ar Sevenadur hag ar Sportoù eus 1990 betek 1992.\nKuzulier-kêr eo bet e Bastia eus 1988 betek 1992.\nKrouet en deus Kevre Korsat an Echedoù (4060 ezel diwar ur boblañs a 260.000 annezad e Korsika). C'hoari echedoù a vez graet en darn vrasañ eus skolioù kentañ derez an enezenn. Gant-se e c'haller lavaret n'eus lec'h ebet ma vez c'hoariet echedoù kement hag e Korsika.\nAozet en deus brasañ tournamant an echedoù fonnus www.opencorsica.com, gant 140 embregerezh o skoazellañ ha 175.000 € a brizioù.\nBet eo bet beskadoriad Kevre Gall an Echedoù abaoe 2005, hag ober a ra war-dro ar gelaouenn “Échec & Mat”.\nLeo Battesti, kenurzhier an echedoù e Korsika gant Susan Polgar.\nAdtapet diwar « https://br.wikipedia.org/w/index.php?title=Leo_Battesti&oldid=1824962 »\nC'hoarierien echedoù korsat


Parcs naturels Bretagne : Parc Armorique, Brière, Iroise\nLoened ha plant\nKanolioù ha stêrioù\nAd-aloubiñ an tachennoù\nE penn a-raok an diorren padus emañ ar parkoù natur. Gwareziñ pe assevel a reont ar c’hempouez etre ar vevliesseurted prizius hag obererezhioù mab-den. Livenn-gein Penn-ar-Bed eo park Arvorig, ha diskouez a ra pegen pinvidik eo glad ar vro. Park ar Briver, dre dalvoudekaat obererezhioù, en deus roet startijenn d’ar geunioù en-dro. Ar bidoc’hig, park-mor an Hirwazh, a warez e deñzorioù en ur lakaat ar pesketaerezh da emdreiñ\nE Park Arvorig emañ an natur e 4 zachenn\nPark Arvorig eo an eil Park Natur e Frañs ha krouet e oa bet e 1969. Eno ez eus tolpet maeziadoù gouest da fromañ an den. Peder zachenn diouto o-unan zo ennañ : inizi mor an Hirwazh (Eusa, enezeg Molenez hag Enez-Sun), gourenez Kraozon, stêr Aon an arvor ha Menez-Are. Da bakañ gant ar sell a-ziwar Menez C’homm ! Kizellañ a ra ar gourenez ar reier e groc’hioù-mor Morgad hag e tornaodoù beg Penn ar Roz. Gant bleunioù, ar C’hraozonadezed, e vez strewet tarchoù glas war lezioù al lanneg. A-ziwar ar c’hrechioù krin e vez diskuliet deoc’h gwelvaoù hollgaer. Bale eo an doare aesañ, moarvat, d’ober anaoudegezh gant sekredoù ar Park.\nPark ar Briver, etre an douar hag an dour\nE 1970 e oa bet krouet Park ar Briver, abalamour da binvidigezh sebezus e bradennoù gleb, e dosennoù, e raosklegi, e ganolioù. E-kreizig-kreiz gourenez Gwenrann e oa ar bravig-se en arvar da vezañ peurleuniet, met deuet ez eus buhez en-dro dezhañ a-drugarez da adnevezadur an obererezhioù hengounel. Gant distro ar skafioù (bagoùigoù o foñs plat) hag an troc’hañ raoskl eo bet gwarezet milendall ar c’hanolioù. Un taol chañs evit an houidi beg-golvazh, an dirediged, an tadorned roueel, ar silioù hag ar bekeded en em gav eno.\nPark an Hirwazh, ar park-mor kentañ\nE penn pellañ Penn-ar-Bed en em astenn ar Park natur kentañ zo er mor penn-da-benn, etre Enez-Sun hag Enez-Eusa, betek harzoù doureier ar vro. 3500 km² eo e c’horread, eus strad ar mor d’an aod vev (takad dizoloet gant ar mareoù). Ken hir hag ur silienn eo roll e rekordoù : reiñ a ra bod da vezhineg vrasañ Europa (ouzhpenn 300 a spesadoù renablet), da ouzhpenn 120 spesad a besked, d’ur c’hard eus ar bronneged-mor a gaver e Frañs (tropadoù daofined ha reuniged)…\nMor-bihan Gwened a-benn nebeut ?\nDleet e vefe da Vor-bihan Gwened ha da Aod an Emrodez dont da greskiñ a-benn nebeut familh ar parkoù natur. Un doare da anavezout talvoudegezh an tachennadoù souezhus-se.


Journal de Renaud Camus, jeudi 12 février 2015\ncréée le vendredi 13 février 2015, 12 h 22\nmodifiée le vendredi 13 février 2015, 12 h 26Jeudi 12 février 2015, minuit et demi. La crise domestique, si c’est bien le mot, et ce doit l’être en partie car certes ~~~~~ ~~~~ ~~~~~~~~~~~~ ~~~~~ ~~ ~~’~~~~~~~~~~~~~~~ ~~~~~~~~~~~ ~~~ ~~~ ~~~~~~~~~~, ~~ ~~~~~~ ~~~~ ~~~~~~~~ et très sensible ~~~~~~~~~~~~, ~~~ ~~~~~~. ~~., ~~~~ ~~~~~ ~~~ ~~~~~, ~~’~~~~~~ ~~~~ ~~~~~~ ~~~ ~~~ ~~~~~, ~~~ ~~~~ ~~~ ~~~~~~~~~ ~~~~~~ ~~ ~~~~~ ~~~~~ ~~’~~~~~~~~~~ ~~~~~~~~~~~~ ~~~~~~~~~~~~~, ~~~~~~ ~~~ particulier à l’emprunt ~~~~ ~~~~~ ~~~~~~~~~~~~ ~~~~~ ~~~~ ~~~~~~~~ ~~~ ~~~ ~~~~~. ~~~ ~~~~~ ~~ ~~~~~~~~ ~~~~ ~~~~~ ~~~ ~~~~~~~~~~~, ~~~~ ~~~~~~~~, ~~~~ ~~~~~~ ~~~~ ~~~~~ ~~’~~~~~~~ ~~~~~~~ ~~~~ ~~~~~~~ de nous en ~~~~~~~~~~. ~~~ ~~~~~ ~~~~~~~~~~ ~~~~ ~~~~~ ~~~~~~ ~~~~ ~~~ ~~~ ~~ ~~’~~~~~~~~, ~~~ ~~~~ ~~~~ ~~’~~~~~~, ~~~~~~’~~ ~~~~~~~~, ~~~~~ ~~~~~~~ ~~~~~~~~ ~~~~ ~~~ ~~~~~~~~~~ ~~~ ~~~~ ~~~~~~~~~~~~. Il en convient ~~~~~~~~~~~, ~~~~~ ~~~ ~~~~~~~ ~~~’~~~ ~~ ~~~ ~~~~~, ~~~~~~ ~~~~~, ~~~ ~~~~~~~ ~~~~ ~~~~~~~, ~~~’~~~ ~~~~~~~ ~~~ ~~~ ~~~~~~~~~~, ~~~ ~~~~~~~~~~, ~~~ ~~~ ~~~~~~~ ~~~~~ ~~~~~~ ~~~~~~~~~ et refuser de ~~’~~ ~~~~~~~ ~~~~~ ~~~~. ~~~ ~~~~~~~~~~ ~~’~~~~~~~~~ ~~~~ ~~~~~ ~~~~~~ ~~~~~~~ ~~~~ ~~~~~~~~ ~~ ~~~~~~~ ~~’~~~ ~~~~~~~~ ~~~~~~~~~~~~~~~~~ ~~~~~~~~~~, ~~~~ ~~~~ ~~~~~~~~~ ~~~~~ ~~~ ~~~~~~~ ~~~~~ ~~~~~ de 2013, la ~~~~~~~~~ ~~~~~~ ~~~ ~~’~~~ ~~~ ~~~~ ~~~~~~~~ ~~~ ~~~ ~~~~~ ~~’~~~~~~~~~. ~~~~~~~ ~~~~~ ~~~~ ~~~~~~~~~ ~~’~~~~~~~ ~~~~ ~~~~~~~~ ~~~ ~~~~~~~, ~~~~~~~ ~~~~ ~~~~ ~~~~~~~~ ~~’~~~~ ~~~~ ~~~~~~~~~. Nous nous précipitons ~~~~~~ ~~~~ ~~~~~ ~~~~ ~~~~~~~~~~~~~~ ~~~~~~~~~~, ~~~ ~~~ ~~’~~ ~~~~ ~~~~ ~~~~~~ ~~~~~~ ~~~~~~~~ ~~~~~ ~~~~~~~~ ~~~~~~ situation.\nDe ~~~~ ~~~~~ ~~~ ~~~~~~~ ~~~~~~~~~~~ ~~~ ~~~~~~~~~ ~~~ ~~~~~~~~, même s’il en ~~~~ ~~~~~~~ ~~~~~~ ~~~~~~ ~~~~ ~~~~~~~’~~~~~~ ~~~~~~ ~~’~~ ~~~~~~~ ~~~~ ~~~~~~~. ~~~ ~~~~~~~~~ ~~~~~ ~~~ ~~~~~ ~~~~~~ ~~’~~~~~~~~~~~, ~~’~~~~-~~-~~~~~ ~~~~~~ ~~~~ ~~~~ ~~~~~~~~~, ~~~~~~~~~~~ ~~~~~ ~~~~~, ~~~~ mille euros, un ~~~~~ ~~~~~~ ~~~~~ ~~~~~ ~~~~ ~~~~~ ~~~~~ ~~~~~~ ~~~~~ ~~~ ~~~~~~~~. ~~’~~~~~~ ~~~~~ ~~~~ ~~~~~~~~~~~~~~ ~~~~~~~~~~~ ~~ ~~~~~~~~, ~~~ ~~~ ~~~~ ~~~~~ ~~~ ~~~~~ ~~~~~~ ~~~ ~~~ autre ce matin, ~~~~ ~~~~~~ ~~~~~~ ~~~~~~~~~~, ~~~ ~~’~~~~~~~~~~~, ~~~~ ~~’~~~ ~~~~~~~~ ~~~~-~~~~~, ~~~ ~~~~~ ~~~ ~~~~~~~~~~ ~~~~~~~, ~~~~~~~ ~~~ ~~~~~ ~~~~~~~~, ~~~~~~’~~~ ~~~~~~~ ~~~~~~~~ ~~~ ~~~ ~~~~~ ~~~~~~~-~~~~~, ~~~~ P. entre-temps était ~~~~~~ ~~~~~ ~~~~ ~~~~~~~~~~. ~~~ ~~~~~~~ ~~~~~ ~~~~ ~~~~~~~~ ~~~~~~ ~~~~~~, ~~~~~ ~~~~~~~~~~ ~~~~~ ~~~ ~~~~~~~~ ~~~~~~~~~~. ~~~ ~~~~~~~ ~~~~~ ~~~ ~~~~~~~ ~~’~~ ~~~~ précisée.\nJ’avais ~~~~~~ ~~~~-~~~~~ de changer d’air (~~~ ~~~ ~~~~~~~~ ~~~~~ ~~~ ~~~ ~~~~~~~ ~~~~~ !) ~~~~ ~~~ ~~~ ~~~~~~~~~ ~~~~ ~~~~~~ ~~~~~~~~~~~ ~~~ ~~~~~ ~~~~ ~~~~~~~, ~~~ ~~~~~~~~ ~~~~~~~~~~~~~~ ~~~ ~~’~~~~~~~~~ ~~~ ~~~~~~~ ~~~~~~~~~, qui sape tout ~~~~~ ~~~ ~~~~~~ ~~~~~~~ ~~~~~~~~~ ~~~~~~ ~~~~ ~~~ ~~~~~ ~~~~~~~~ ~~~ ~~~~~~~~ ~~~, ~~~~~ ~~~~ ~~~~~~~~~ ~~~~~~~, ~~~ ~~~~~~~~~~~~~~~~. ~~~~~ ~~~~~ ~~’~~~~ ~~. ~~~~ ~~ ~~~~~ ~~~ route.\nIl y a au ~~~~~~ ~~~ ~~~~~~, ~~~~~~~~~~~ ~~~ ~~~~ ~~~~~, ~~~~ ~~~~~~~ ~~~~ ~~~~~~~~~~~~ ~~~~~ ~~~~~~~~~~. ~~~ ~~~~~~~~~~ ~~~~ ~~~~~ ~~~~~~~~ ~~~~~~~ ~~~~~~ ~~’~~~ ~~~~~ ~~ ~~’~~~~~~ ~~~~~ ~~~ ~~~~ mille euros pour ~~~ ~~~~~~~~~~ ~~~ ~~’~~~~~~~~ — ~~~~~~~~~, ~~~~~ ~~~~~~ ~~~ ~~~~~~~~. ~~~ ~~~ ~~~~~ ~~~~~~~~ ~~~ ~~’~~~~~~ ~~~~ ~~~ ~~~~~~~~ ~~~~~ ~~~ ~~~~~. ~~’~~~ ~~~~~~~~~~ ~~~ ~~~~~~~~~. ~~~ s’agit en fait, ~~~~~~ ~~’~~~ ~~~~~~ ~~~~~~~~~, ~~~ ~~~~~ ~~~~~~ ~~~~~ ~~~~~~~~~-~~~~~~ euros.\nCe ~~~~~~ ~~~~~~~~~ ~~~~ ~~~~ ~~~~ ~~~~~~~~ ~~~~~ ~~~~~~~~~~~ ~~~ ~~~ ~~~~~ ~~~~~~~~~~~ ~~~~ ~~~~~~~~~ ~~~ ~~~~~~~~ : ~~~ a passé des ~~~~~~~~~ ~~’~~~~~~~ ~~ ~~~ ~~~~~~~ ~~~~ ~~~~~, ~~~~~ ~~~~~~~~~ ~~~ ~~~~~~~~~~~~ ~~~, ~~~ ~~~~~~, ~~~ ~~~~~~ ~~~ ~~~~~ ~~~~~~ ~~~ ~~~~~ (~~~~~ ~~’~~~ ~~~~~~~~ ~~~~~~~~~~~ ~~~~ ~~~~~~~~~ de sa banque, ~~~~~ ~~~~~~~~). ~~~ ~~~~~~ ~~~~~~ ~~~ ~~~ ~~~~~~ ~~~~ ~~~~~~ ~~~ ~~’~~~~~~ ~~~~~ ~~~ ~~~~~~~~~~~~. ~~~~~~~~~~ ~~~~~~~ ~~~~~~~~~~~~~~ ~~~ ~~~~~ ~~~~~ ~~~~~~~~~. ~~~~~ ~~’~~~~ ~~~~~ ~~~~~~~~~~ ~~ l’esprit de l’In-nocence ~~~ ~~~ ~~~~~ ~~~~ ~~~ ~~~~~~~~ ~~~~ ~~~ ~~~~~~~~~~~ ~~~~~. ~~~ ~~~ ~~~~~~ ~~~~ ~~~ ~~~~~~ ~~~ ~~~~~~~~~~~~.\nvoir l’entrée du jeudi 12 février 2015 et ses 2 images dans Le Jour ni l’Heure


Sed aze daou filmig dedennus-tre bet savet gant CBC / Radio Canada war gallegerien yaouank eus Bro Kanada. Peadra da vagañ ar preder war ar vrezhonegerien yaouank ivez. Ur banne avel fresk deuet eus ar C’hornôg ! Étudier en anglais dans une mer d’anglophones Au Manitoba, comme dans d’autres provinces en milieu minoritaire, on encourage les jeunes à parler français. « Parle-la bien, parle-la un peu suite Gallegerien yaouank er C’hanada\nEn linenn eo bet lakaet ar film « Div Glogorenn » sevenet gant liseidi ha liseadezed breizhat eus Diwan bet o kejañ gant liseidi ha liseadezed euskarat zo o studiañ en ul lise dre soubidigezh ivez (lise Bernat Etxepare e Baiona, eus ar rouedad Ikastola. Peseurt plas evit an euskareg en o buhez ? Yezh ar skol hepken ? Implijet e vez er familh ? Gant piv e vez komzet euskareg ? El lise ? E-maez suite "Div glogorenn" : liseidi eus Diwan bet o filmañ liseidi eus al lise Ikastola\nPennad e Bremañ : piv a zibab legadiñ ar yezh ?\nAterset e oan bet gant Milio Latimio, eus ar gelaouenn Bremañ e miz Mae 2018. En diell stag e vo kavet ganeoc’h ar respontoù ’moa graet d’e c’houlennoù : Goulennoù Milio Dibab legadiñ pe get ar brezhoneg er familhoù e oa danvez da vemor Master. Ral eo ar studiadennoù war se. Petra en deus roet c’hoant dit da gregiñ ganti ha da vont en tu all d’ar Master ? Gant testenioù da vemor Master e weler pegen suite Pennad e Bremañ : piv a zibab legadiñ ar yezh ?\nTezenn Catherine Adam war sell ar gerent war an divyezhegezh brezhoneg-galleg er skol\nUn enklask dedennus war reprezantadurioù an tadoù hag ar mammoù a zibab lakaat o bugale e klasoù divyezhek pe e Diwan : http://www.theses.fr/2015BRES0072 Bilinguisme scolaire breton-français du jeune enfant : les représentations parentales et leurs influences, par Catherine Adam Cette recherche en sociolinguistique étudie les rapports entre langues et vie sociale à partir d’un cas d’étude suite Tezenn Catherine Adam war sell ar gerent war an divyezhegezh brezhoneg-galleg er skol\nBec’h de’i ! "Desevel e vugale e brezhoneg"\nUn abadenn produet gant Brezhoweb, skignet war-eeun deus Ti ar Vro Sant-Brieg d’ar Meurzh 18 a viz Here 2016. Evit lâret o soñj : Josselin Liotard, Mikael Collouard, Lucie Le Corfec ha Kilian Gastinger, Tangi Jikel, Yann des Cognets, Gwenhael hag Izaouen Besnard. Virginie Pronost ha Gregor Mazo a vez gwelet ivez evit kaozeal deus 10 vloaz Divskouarn. Reportajoù gant Maden, Jean-Mai, Hélène, ha suite Bec’h de’i ! "Desevel e vugale e brezhoneg"\nA-vihanig : un diellfilm gant Bleuenn Ar Borgn\nBleuenn zo bet o filmañ teir familh eus Bro Leon o deus dibabet desevel o bugale en brezhoneg daoust ma ne oa ket ar brezhoneg yezh-vamm ar gerent. Kontañ a reont diwar-benn abegoù o dibab, an implij a reont eus ar brezhoneg gant o bugale, ar santimant a zegas dezho… Diellfilm 26 mn, produet gant France Télévisions. Sellet ouzh ar kenderc’hel A-vihanig : un diellfilm gant Bleuenn Ar Borgn\nAr Gwim : un diellfilm gant Soazig Daniellou\nGraet e vez "ar gwim" eus ar geot a gresk en dro war lerc’h an eost, p’eo bet troc’het an ed. Evel-se ivez e oa bet lesanvet bugale un nebeud koubladoù emsaverien o doa dibabet ober gant ar brezhoneg en o buhez familh er bloavezhioù 1950, d’ar mare dres ma oa an darn vrasañ eus ar Vretoned o tilezel anezhañ evit ar galleg. Ar film a gont istor souezhus ar vugale-se. Ur film fromus, ul lodenn eus kenderc’hel Ar Gwim : un diellfilm gant Soazig Daniellou\nE-kerzh staj-hañv KEAV, e miz Gouere 2015, oa bet skignet ur follenn-c’houlennata da bep stajiad evit dastum titouroù diwar-benn al liammoù sokial e brezhoneg dre vras, an treuzkas er familh hag an doareoù d’ober gant ar brezhoneg er gêr gant ar vugale. Niverus e oa bet an dud o doa respontet (n=183) ! Hag a- drugarez dezhe hon eus dastumet trawalc’h a respontoù da reiñ un alberz eus plas ar kenderc’hel Enklask KEAV / Skol-veur Roazhon 2 war an treuzkas\nUr gamaradez din, brezhonegerez anezhi, ’doa kontet din ’doa lennet ul levr gant Claude Hagège pa oa yaouank. Claude Hagège a zisplege ennañ e oa gwelloc’h komz e yezh vamm d’e vugale eget ur yezh « desket » peogwir e veze mestroniet gwelloc’h. Dalc’het ’doa soñj eus an dra-se ha, p’he doa bet he bugale ’doa kavet gwelloc’h ober en galleg gante pa oa ar galleg he yezh-vamm dezhi. Stourmerien ar brezhoneg kenderc’hel Efedoù kontrol broudañ treuzkas ar yezhoù mamm\nBROUDIC Jean-Yves, Diyezh, Hor Yezh, 1993. Desavet oa bet Jean-Yves Broudic er bloavezhioù 1950 gant un tad hag ur vamm a ouie brezhoneg met n’o deus ket komzet brezhoneg dezhañ (un dra ordinal d’ar c’houlz-se). Kontañ a ra pegen start eo bet evitañ bevañ giz-se, « etre » div yezh, ar brezhoneg hag ar galleg, hep bezañ mestr war hini ebet. Deuet eo Jean-Yves da vezañ bredelfennour. Setu unan hag a kenderc’hel Diyezh : ul levr fromus gant Jean-Yves Broudic\nIskisat tra : implijout an doare gourc’hemenn evit broudañ an dud da dreuzkas ar brezhoneg d’o bugale, giz ma c’hellfe an dibab-se dont eus an diavaez. Ul lugan mil anavezet koulskoude, bet skeudennet gant René-Yves Creston (1930) ha klevet ba kanaouenn Gilles Servat (1976). « Le verbe lire ne supporte pas l’infinitif. Aversion qu’il partage avec quelques autres : le verbe aimer… le verbe rêver » kenderc’hel Komzit brezhoneg d’ho pugale !


Home » Keleier » Radio Naoned\nby YhS|Published 19 miz Here 2018\nBez e vi eus Radio Naoned !\nMedia holl vrezhoneg kentañ e Naoned !\nAotreet eo bet Radio Kerne gant ar CSA da zigeriñ ur radio e Naoned e mod DAB+ (Radio Niverel ouarel). Kregiñ a raimp gant ar skignañ e penn-kentañ 2019. Bemdez e vo lakaet ar gaoz war darvoudoù kêr, en un doare modern hag e brezhoneg penn-da-benn. Abadennoù savet war an dachenn EVIT ha GANT Naonediz·ezed.\nAn 2 implijiad·ez a labouro en ur studio e Yezhoù ha Sevenadur e Sant-Ervlan ! Labourioù a zo da ober evit treuzfurmiñ ar salioù roet deomp en ur gwir studio radio (burevioù ha studio).\nMankout a ra 50 000€ deomp da glozañ ar budjed postiñ\nRannet e vo ar sammad e 3 lodenn : labourioù kempenn an ti, prenañ an dafar studio ha skignañ, prenañ an dafar burev ha son. En holl e savo ar budjed postiñ da 50 000 €.\nNe vo ket trawalc’h sikour an aozadurioù publik da zastum ar sammad-mañ. Riskloù zo neuze e chomfe a-sav Radio Naoned buan a-walc’h hag e vefe lakaet Radio Kerne en arvar war an dro. Se zo kaoz e rankomp goulenn souten an holl Vreizhiz hag an holl Vreizhadezed evit mont betek penn ar aktres dibar-se.\nDigor eo kreizenn sevenadurel Yezhoù ha Sevenadur d’an holl : holl sevenadurioù, holl oadoù, … Meur a dudioù, reoliek pe a-wechiadoù, zo […]\nEr greizenn Yezhoù ha Sevenadur emañ frammoù disheñvel evit bugaligoù ha deskadurezh dre soubidigezh : ur mikro-vagouri e brezhoneg, ur skol Diwan […]\nPrest oc’h ? Digorit ho tivskouarn ! Skignadenn kentañ Radio Naoned a vo d’al Lun 6 aviz Mae 2019 ! Adlivet eo […]\nPrevious post Distro-skol 2018-2019\nNext post Predva


E brezhoneg, Local, Politique\nSinet eo bet ar garta Breizh 5/5 gant kêr zDinan e penn kentañ miz du ! Pezh a dalv e souten ar c’huzul-kêr Breizh adunvanet.\nAr 86vet kumun an hini eo. A-benn nebeut e vo staliet panelloù Breizh 5/5 e mont-treoù ar gumun.\nTags : breizh 5/5, Breizh Adunvanet, brezhoneg, dinan, réunification de la bretagne


Danevell 11 (live Lennegezh lise) - Ar garantez : ur pec'hed pe ur chañs ? (Skrid)\nDanevell 11 (live Lennegezh lise)\nAr garantez : ur pec'hed pe ur chañs ?\nFañch ha Lanig a oa daou baotr, daou vignon, ha daou studier war ar memes micher. Un devezh, goude bezañ evet ur banne kafe, o doa lennet ar gazetenn.\n« Sell 'ta Lanig ! Amañ 'z eus un embregerezh o klask daou baotr yaouank ha sirius war ar marc'had. » a lavaras Fañch.\n« Opala !!! Ret 'vefe mont da welet ar rener diouzhtu. Sed aze ar pezh e oamp o c'hortoz abaoe pell. » a respontas Lanig. Aet e oant da gaout ar rener-se ha war a seblant e oant sirius a-walc'h dre ma voent kemeret diouzhtu. Ar pezh ne ouie ket ar rener eo e oa an daou-se o vevañ asambles. Ha neuze ? N'eo ket un dra fall...Marteze n'o doa ket arc'hant a-walc'h evit paeañ un ti dezho o unan. Met n'eo ket tout : karantez a oa kenetrezo. An dra-se ne veze ket gwelet diouzhtu met, pa anavezed anezho un tammig, e weled o daoulagad o lugerniñ bewech ma taole an eil e selloù ouzh egile.\nPlijout a rae o micher dezho. Ar rener a oa plijet o labourat ganto. Ur gudenn a savas. Ur paotr o labourat gant an daou vignon a gomprenas ar pezh a veve Fañch ha Lanig. Kemenn a reas kement-mañ d'ar rener. An dra-se ne oa ket degemerus ugent vloaz 'zo. Chom a reas hemañ sebezet dirak an afer, ne grede ket ar pezh a oa kontet dezhañ, ha neuze e tivizas kaout un diviz gant an daou amourouz. Ret e oa bet da Fañch ha da Lanig lavarout ar wirionez dezhañ, ne oa ket bet aes dezho rak d'ar mare-se e oa ur pec'hed bras. Skrivet e oa bet an istor-se er gazetenn setu ma tivizas ar rener skarzhañ anezho kuit pe neuze e vije dezho d'en em renkañ evit cheñch o buhez.\nLavaret a reas ar rener : « Chomet on bamet dirak an istor-se. Ne gredan ket penaos e c'hell daou baotr eveldoc'h ober kement-mañ. N'ho peus ket sentet ouzh al lezenn hag ar fiziañs am eus ennoc'h a cheñcho. Deoc'h da zivizout ! Reiñ a ran ar choaz deoc'h : mont kuit, pe neuze chom da labourat amañ ha choaz ur plac'h e-touez ar merc'hed-mañ : Maria a zo ur plac'h seven. Labourat a ra kalz. Plijout a ra he zud dezhi, bevañ a ra c'hoazh ganto zoken, met n'eo ket dre he fazi, ezhomm m'he deus anezho. Laouen-kenañ on gant he labour, da lavaret gwir em eus kemeret anezhi peogwir em boa truez outi. E mod-all ez eus ur plac'h seven ivez evel-just : ma sekretourez-pennañ eo, met ne oar na jediñ na skrivañ. Kemeret eo bet rak he zad a zo unan eus pennoù brasañ politikerezh ar vro. Paourkaezh plac'h ! Graet ho choaz ganeoc'h ?\n- Daoust hag-eñ ez eus tu deomp komz kenetrezomp ? a c'houlennas Fañch digant ar rener.\n- Evel-just ! Pemp munutenn a lezin ganeoc'h. Fañch ha Lanig a zivizas mont kuit rak o c'harantez a oa brasoc'h eget ar c'hoant da labourat en embregerezh.\n- Graet ho choaz ganeoc'h ? a c'houlennas ar rener.\n- Ya, choazet hon eus mont kuit a lavaras Fañch.\n- Ur choaz mat eo evidoc'h ma 'n em garit.\n- Ket, n'on ket a-du. Emaon o vont da zibab unan eus ho merc'hed; klask a rin karout anezhi betek fin ma buhez ! a lavaras Lanig, kounnaret. »\nFañch, digalonekaet :\n« Pebezh gleukes. Mat-tre ! Me, ne asantin ket d'an dra-se. Choaz ur plac'h, ha petra c'hoazh !!! Lanig, n'out nemet un alori. Dibab a rez ur plac'h evit chom hep koll da vicher. Gouest on da goll ma micher evit chom ganit met ma n'ez eus ket da choaz ez in kuit... ».\nLanig a zisplegas e abegoù da Fañch :\n« Digarez, da garout a ran. Met ar vicher-se a zo un dra a bouez evidon. Ma 'z eo ret din bevañ gant ur plac'h e plas bevañ gant ur paotr, e rin ! »\nSetu e tivizas Fañch mont kuit ha kement ha cheñch ti e cheñchas bro. Mont a reas kuit da Vro-India, hep Lanig evel-just. Du-se e kavas ur gêriadenn e-lec'h na veve nemet tud eveltañ. Paotred a gare paotred ha n'o doa ket aon d'en em ziskouez. Setu ma vevas eñ evel ma oa bet dibabet gantañ. Lanig, avat, a zimezas gant ar sekretourez pennañ. Dimezet int bet ha bugale o deus bet ivez.\nTregont vloaz war-lerc'h en em gavas an daou baotr-se o unan en ur sal-c'hortoz vihan met n'eo ket forzh peseurt hini. A ! A ! Petra c'hoarvez ganto ?\nSantet e veze an aon, an enkrez pe c'hoazh ar gounnar er salig-se. Lakaet e oant bet ur pennadig er sal-se a-ratozh evito da ziskleriañ o sonjoù diwar-benn ar pezh a oa c'hoarvezet en o buhez. Buhezek e oa ar gaoz etre Fañch ha Lanig : « N'ouzon ket perak omp bet lakaet aze. a estlammas Fañch.\n- Evit diskleriañ hor soñjoù sur a-walc'h, ne gred ket dit ?, a c'houlennas an eil.\n- N'em eus netra da lavarout dit ken. Graet ec'h eus kement a boan din, setu em eus touet ne gomzin ket mui ganit.\n- Cheñchomp kaoz bremañ. Lavar din penaos out erruet amañ.\n- N'em eus ket choazet erruout amañ. Erruet on dre ret.\n- Ya met penaos ?\n- O veajiñ war vor e oan ha kouezhet on en dour ha bremañ emaon o c'hortoz ar varnadenn, met morse n'em eus bet soñjet adkavout ac'hanout, ha nebeutoc'h c'hoazh bremañ.\n- Goude ma vefes aet kuit em eus tremenet devezhioù iskis. An nozvezh-se a zo bet iskis ivez. O huñvreal e oan. Bet em boa bet ur gwallzarvoud gant ma oto nevez-flamm. Pa oan dihunet en-dro e oan er salig-mañ, en da gichen. Ne gomprenan seurt...\n- Nag a chañs !\n- Petra out deuet da vezañ goude hon disparti ?\n- Bet on bet e Bro-India ha chomet on bet eno. Ha te, petra 'peus graet ?\n- Evel ma ouiez on bet dimezet gant ar sekretourez, Soaz. Oh ya, ur plac'h jentil e oa avat. Bet em eus bet bugale : tri, tud sot...sot-mik. Ha goude on bet aet da vevañ gant ar rener.\n- Gant ar rener; gant ur paotr all ! Mezhus.\n- ...Gouzout a ran, met...\n- Lanig ha Fañch, tostait amañ 'ta. Deuit em burev. Ha komzet hoc'h eus kenetrezoc'h ? a c'houlennas an den, droug ennañ.\n- Ya, evel-just Sant Pêr, met n'eo ket sklaer hor mennozhioù c'hoazh. a estaolas an daou baotr.\n- N'int ket sklaer c'hoazh ? Koulskoude em eus lezet amzer a-walc'h ganeoc'h. Muioc'h eget d'ar re all atav ! a huchas Sant Pêr, Evidon eo sklaer, echu ar varnadenn bremañ. Setu an disoc'hoù : Fañch !\n- Ya, emezañ.\n- Ret e vo dit mont da vevañ er Baradoz ! Roet e vo dit kement a verc'hed hag a zevezhioù 'peus tremenet gant Lanig. Petra 'soñjez ?\n- Kudenn ebet, 'respontas-eñ.\n- Lanig !\n- Ya, ya, o vont emaon.\n- Falloc'h eo an traoù evidout. Ret eo din bezañ droukoc'h ouzhit peogwir ez peus graet poan d'az mignon. Setu neuze ar pezh a rin dit : mont a ri d'an Ifern ha naetaat a ri ti Satan kement a zevezhioù ha ma peus tremenet gant Fañch. Emichañs n'on ket bet re zrouk ouzhit ! »\nAbafet, e respontas Lanig : « Geo, drouk out bet ! N'on ket a-du ! Hag ouzhpenn-se n'em eus ket bet amzer a-walc'h da gomz gant Fañch.\n- E giz-se 'mañ an traoù. » a lavaras Sant Pêr en ur vousc'hoarzhin.\nDigeriñ a reas Sant Pêr an nor hag e vountas Lanig dre an nor-se. Petra c'hoarvez gantañ er mare-mañ, den ne oar met sur a-walc'h 'mañ o poaniañ o naetaat an ti. Fañch avat, a dremen vakañsoù plijus e-touez ur bern merc'hed.\n© 1995-2002 Gwenola Coic, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.\nGenerated with eXtrans tools (Linux) on Mon Oct 28 22:13:13 2002


Kumunioù - Kemper Breizh Izel (BR)\nDegemer An tolpad-kêrioù / An ensavadur An tolpad-kêrioù Kumunioù\nAn Erge-Vras : ur gêr c’hlas !\nLokorn, Kêr arz hag isto\nPloveilh, ur gumun m’eo brav bevañ !\n14 kumun an tolpad-kêrioù Kemper Breizh Izel zo enni eizh kumun : Brieg, Edern, an Erge-Vras, Gwengad, Kemeneven, Kemper, Landrevarzeg, Langolen, Landudal, Lokorn, Plogoneg, Ploveilh, Ploneiz ha Pluguen. En em astenn a ra war ur gorread 479,4 km² ha 100 412 annezad zo enni.\nKartenn Kemper Breizh Izel\nLe centre-ville de Briec.\nBrieg zo ur gumun 5 627 annezad hag en em astenn war 6 787 hektar. En ul lec’h kaer emañ, gant un enezennig, er reter, lec’hiet etre Landudal hag Edern, ha bevennet eo en norzh gant kumunioù Lotei ha Gouezeg, er su gant Kemper hag an Erge-Vras, er c’hornôg gant Landrevarzeg ha Kast.\nEmañ Brieg war-hed un dek munut bennak gant ar c’harr diouzh Kemper, ha war-hed 45 min diouzh Brest. Treuzet eo a norzh da su gant an hent broadel An Oriant-Kemper-Brest, en ul lec’h strategel emañ. E bourc’h Brieg emañ an darn vrasañ eus an annezidi o chom hag eno emañ an holl servijoù publik. Strewet eo ar peurrest eus an dud en un nebeud kêriadennoù ha lodennaouegoù bihan hag a zo e su ar gumun.\nBrieg zo bepred gouestlet da ekonomiezh ar maezioù met emañ an agrobouederezh hag an trede gennad o vont war-raok. Brieg zo ur gumun dedennus anezhi, en deiz hiziv, hag a ginnig kalz a servijoù d’an dud : magouri, ESM, skolioù publik ha prevez eus ar skol-vamm d’ar skolaj, kreizenn-dudi, diwallerezh skol. Aveadurioù sport kaer zo enni ivez : tachennoù mell-droad, tennis, leurenn atleterezh, skate park, sportvaoù, dojo, poull-neuial, ha kement zo. Ur rouedad ouzhpenn kant kevredigezh a laka birvilh e Brieg.\n* ESM : Erlec'h skoazellerezh-mamm\nLec’hienn Genrouedad ar gumun\nEdern, commune de 2250 habitants, située à 16 minutes du centre-ville de Quimper.\nEdern, ur gumun 2 200 annezad, a oa, da gentañ, ur peniti diazezet gant sant Edern en 10vet kantved. Ur gumun a labour-douar eo chomet, ur gumun lorc’h enni gant glad he savadurioù. Met kêriekaet e vez muioc’h-mui ha degemer a ra tiegezhioù yaouank. Emañ war-hed 16 munut diouzh Kemper gant ar c’harr hag evel-se e c’hall annezidi ar gumun kavout eno servijoù ur gêr vras.\nGlad ar savadurioù hag ar maezioù, puilh ha liesseurt, a gaver e pep lec’h dre zouaroù torgennek ar gumun, ha c’hoant a ro da vont da bourmen ha da ober anaouegezh gantañ. Dedennus eo ar gumun ha startijenn zo ganti. Kement-se a c’haller gwelet gant ar rouedad artizaned, labourerien-douar ha kevredigezhioù stank ha buhezek.\nEn Edern e vez kinniget un hollad klok a servijoù hag a stalioù-kenwerzh nes, ur burev-post ha div skol kentañ derez (25 skoliad), unan brevez en o zouez, lec’hioù evit an annezidi d’en em gavout ha da gaozeal, ha brav eo ar vuhez er gumun gant kement-se holl.\nGant uhelaat ar c’has e gevred ar gumun ha gant ar wienn emeur o staliañ, Edern he deus, en he ziriad a-bezh, ul live kas a zo mat evit an urzhiataerioù hag a blij d’an embregerezhioù ha d’an annezidi.\nGant ar c’hevredigezhioù e vez kinniget un dibab ledan a obererezhioù sport ha sevenadur. Er greizenn André Angot e c’hall ar c’hevredigezhioù, an embregerezhioù o devez c’hoant hag an dud prevez aozañ abadennoù, emvodoù pe obererezhioù hervez o ezhommoù.\nLe bourg d'Ergué-Gabéric\nGant ur boblañs hag a vez ingal o kreskiñ (8140 annezad) e vez diskouezet bemdez gant an Erge-Vras e c’haller lakaat kalite an endro a-unan gant lusk an ekonomiezh.\nAn Erge-Vras, puilh enni al lec’hioù natur evel lec’hienn goadek Stankalar, zo bevennet gant div stêr, an Oded hag ar Jed.\nAn Erge-Vras, e-kichenik Kemper, ha gant ur framm tost da hini ur gêr vras, a ginnig an holl servijoù a ra d’an dud bevañ mat bemdez : skolioù mamm ha kentañ derez, frammoù degemer evit ar vugale yaouank, ur Greizenn Sevenadurel, aveadurioù sport, treuzdougen er c’hêrioù, stalioù etre ha stalioù nes.\nKalz embregezhioù zo staliet enni.\nEmañ Gwengad war-hed 13 km diouzh Kemper. Ar gumun zo enni 1705 annezad hag en em astenn a ra war 2272 hektar.\nUr skol, ur buvev-post hag ur vediaoueg (pgz 02 98 91 19 38) zo digor d’an dud e Gwengad.\nUn endro plijus zo e Gwengad. Un daou-ugent embregerezh bennak zo staliet enni.\nDont a rafe anv Kemeneven eus « Kemenet Maen », aotrouniezh Maen, un aotrou eus an XIvet kantved. Ur gêr vihan war ar maez eo, nepell diouzh ar mor hag a oa bet savet en-dro da dri fol : ar vourc’h, ar gar hag ar Gergoad.\nTreuzet eo Kemeneven gant ar Stêr-Deir, un adstêr d’an Oded. Hounnezh a red meur a wazh enni ha gant-se e oa bet gallet sevel kalz a veilhoù gwechall. Ar gumun zo 2821 hektar he gorread gant un tammig ouzhpenn 1119 annezad.\nGrit ur bourmenadenn vrav dre Goad an Dug en un endro kuzh ha glas !\nKemper, pennlec’h Penn-ar-Bed ha kêr-benn Kerne, zo e su an departamant hag emañ war-dro 15 km diouzh ar mor, war lez an Oded.\nEvit gouzout hiroc’h sellit ouzh lec’hienn kêr Gemper\nLe bourg de Landrévarzec.\nEn norzh da Gemper emañ Landrevarzeg, ur gumun diwar ar maez, ha bevennet eo en norzh gant kumunioù Kast, Kemeneven ha Plogoneg, er reter gant kumun Brieg hag er c’hornôg gant Traoñienn ar Stêr-Deir. Treuzet eo Landrevarzeg a norzh da su gant an hent-departamant 770 a liamm Kemper ha Brest kenetrezo. En niveridigezh diwezhañ (EBSSA 2016) e oa 1836 den o chom enni, gant ur stankted a 84,4 annezad dre km2. 91.1 % eus al lojeizoù er gumun zo tiez-annez pennañ.\nPinvidik eo Landrevarzeg gant he obererezh ekonomikel liesseurt, e gennadoù evel al labour-douar, an artizanerezh, ar c’henwerzh hag an agrobouederezh (Gwyader Gastronomie, Croissant « « Les volailles de La Bruyère Blanche », Volaven).\nDibar eo glad ar savadurioù er gumun : chapel Itron-Varia Kilinenn (eus ar XVvet kantved) hag he c’halvar, iliz-parrez Sant-Gwennole er vourc’h, feunteunioù Sant-Gwennole (straed Ti Koad), feunteun Sant-Yann (e-kichen an iliz) ha feunteun Kilinenn.\nUr bern kevredigezhoù a bep seurt a ziskouez o deus kalz a startijenn hag int digor a-fet ar sevenadur.\nUr skouer vat, e-touez re all, eo ar c’helc’h keltiek « Gwenn ha Du », a zo un dileuriad a-zoare eus ar gumun e Breizh hag e Frañs a-bezh.\nLe bourd de Landudal.\nEmañ Landudal war-hed 5 km diouzh Brieg ha war-hed 15 km diouzh Kemper, e-kichen an hentoù bras. 874 a baotred hag a verc’hed zo o chom e Landudal.\nUr gumun diwar ar maez eo, troet a-viskoazh war-zu al labour-douar. Stummet eo he maezioù gant al liesgounezerezh, ar sevel loened hag ar gwerjeoù. Dre m’eo diblaen adremez ar gumun ha ma ma n’eo ket bet adlodennet an douaroù ez eus gallet mirout girzhier stank ha glas enni. Kalz a wenodennoù-bale a chom.\nPuilh eo istor ar gumun, gant ar merdeer Erwan-Jozef a Gergelenn a Drevareg, en doa dizoloet inizi Kergelenn hag a oa bet kannad 1añ pastell-vro Kemper.\nDa c’houzout : e 1818 e oa 4 meilh e kumun Landudal. Daoust ma ned eont ket mui en-dro e c’haller gwelet o dismantroù c’hoazh.\nLec’hioù all a gaver e Landudal, evel ar stêr-gannañ bleuniet koant en antre ar vourc’h hag ar gwenodennoù a dreuz maezioù naturel ha gwarezet, evel ma weler gant ar gwenodennoù-bale stank a chom. Rak treuzet eo douaroù ar gumun gant ar GR 38, gant ur wenodenn a gas da Sant-Jakez a Gompostela, gant Tro Breizh ha gant troioù-bale stank all.\nE Landudal, harpet war he istor hag he ardremez, e c’haller kontañ ivez war ur rouedad kevredigezhioù puilh (11 kevredigezh), ur c’hlub hag ur skol MTB* hag he zakad gourdonañ, ur c’hlub mell-droad, jiminas, zoumba,…\nEmaomp e soñj e kumun Landudal da sevel ur c’harter nevez (Kloz Dourlez) ha da derkañ hentoù doujus e-kichenik ar vourc’h.\n*MTB = Marc’h-houarn treuz bro\nLa mairie de Langolen.\nLangolen, ur gumun 876 annezad anezhi, war ribl an Oded, zo nebeutoc’h eget 20 km diouzh Kemper ha gallout a reer mont betek aodoù su an departamant dindan 30 mn. Plijus eo bevañ er gumun gant he bourc’h digor ha leun a blant hag a ro an tu da vont da bourmen war ar maez tro-war-dro a-hed ar gwenodennoù-bale.\nAl labour-douar eo an obererezh pennañ er gumun ; un dek artizan bennak zo ivez hag ur stal-kenwerzh nes, un davarn, un davarn-kabared, ur skol kentañ-derez, un ajañs-post, hag ivez kevredigezhioù evit ar sport hag ar sevenadur.\nDibar eo glad Langolen gant he iliz eus ar XVvet kantved, he c’halvarioù ha domani kastell Trohaned a-c’haol war kumunioù Langolen ha Brieg.\nLokorn, Kêr arz hag istor\nAbalamour d’he savadurioù a-zoare ez eus bet roet labeloù a-leizh da Lokorn : « Kêrioù Bihan Neuziet-Kaer Breizh » hag « Unan eus Kêriadennoù Kaerañ Frañs ».\nE-touez an holl diez kaer a zo enni, eus ar 17vet hag an 18vet kantved, emañ ostel Kompagnunezh an Indez, Burev ar gwiadoù, ar varc’hadourien lien pinvidik…\nWar ur menez emañ Lokorn, en ur glad naturel dibar, 5 km diouzh ar mor, hag un tregont kilometr bennak a wenodennoù zo enni.\nGant braventez ar gêr vihan-se ez eus bet dedennet artizaned arz a-leizh. E korn ur straed pe ur blasenn eo pedet ar weladennerien da ober anaoudegezh gant o bed e-barzh un atalier pe ur palier.\nPlogoneg, ur gumun 3070 annezad e-kreiz un natur gwarezet, zo war-hed 23 km diouzh Kemper, kêr-benn Kerne ha pennlec’h Penn-ar-Bed, war-hed 10 kmp diouzh Douarnenez, ur porzh pesketa, brudet he bae hag he aodoù-traezh, ha war-hed 4 km diouzh Lokorn, unan eus ar c’haerañ kêrioù neuziet-kaer e Frañs.\nDasparzhet poblañs Plogoneg etre tri zolpad tiez dreist-holl : ar Vourc’h, ar C'hroezoù ha Sant-Alc'houen, ha gouestlet ez eus 70 % eus gorread ar gumun d’al labour-douar.\nE Plogoneg e kaver stalioù-kenwerzh nes, servijoù prederiañ ha yec’hed, ur burev-post, un takad labourerezh, artizaned vat, teir skol kentañ derez, hag unan brevez en o zouez, un annez herberc'hiañ evit an dud oadet dalc'het (A.H.D.O.D.) hag ur bod buhez.\nGant he c’hevredigezhioù leun a startijenn e kinnig Plogoneg un dibab bras a obererezhioù war dachenn ar sevenadur hag ar sport gant gwenodennoù bale ha MTB.\nAr c’halite bevañ, ar glad relijiel puilh gant c’hwec’h chapel hag un iliz renevezet ha digor d’an dud, hag ivez ar boued eus ar vro, a ra eus ar gumun-se, a zo gevellet gant Llandysul, ur gêr eus Kembre, ur gêr m’eo brav bevañ, diskuizhañ, en em gavout asambles.\nLec’hiet-kaer eo Ploveilh war lez dehoù an Oded, hanter-hent etre Kemper hag an aodoù traezh munut a zo war ribl ar mor Atlantel : Benoded, Sant-Voran, Enez-Tudi. Ur gumun dudius ha degemerus lec’h m’eo brav bezañ o chom, diverrañ e amzer pe kemer an amzer da vevañ hepken.\nAn Oded hag ar gwenodennoù bale stank a hed he glannoù pe a dremen dre ar maezioù a ra anezhi ur gumun gant perzhioù talvoudus-kenañ a-fet an touristerezh ha gant un endro eus an dibab.\nAveadurioù nes a-leizh a vez kinniget d’an annezidi : div skol kentañ derez hag ul lise liorzhouriezh, savadurioù sport ha kreizennoù sevenadurel, tachennoù sport, golf Kerbernez gant e hentad 9 zoull en un endro dibar, tiez arbennikaet, evel ti retredidi Ti Gwenn hag a-benn nebeut un ti gouestlet d’ar vugale (liesdegemer, ESM…)\nStank eo rouedad ar c’hevredigezhioù ha kalz a startijenn zo gant ouzhpenn 50 kevredigezh a ginnig obererezhioù a-leizh a-hed ar bloaz, ken war dachenn ar sport ken war dachenn ar sevenadur. Degas a ra ar c’hevredigezhioù-se o lod evit rein buhez d’ar gumun gant abadennoù a-leizh : arvestoù, sonadegoù, saloñsoù, diskouezadegoù, anez disoñjal ar Mondial Pupilles a zegas brud da Bloveilh e pevar c’horn ar bed.\nPloneiz (2192 annezad), ur gumun war harzoù Kemper, zo war-hed 8 km diouzh ar gêr-se ha war-hed 12 km diouzh Douarnenez hag he zraezhennoù. En em astenn a ra Ploneiz war 2199 hektar, gant 1651 hektar a dachennoù labour-douar en o zouez.\nEr gumun e kaver gaz naturel hag ur reizhiad yac’husaat stroll, prest eo he lodennaouegoù hag he zakadoù labourerezh da zegemer annezidi nevez hag embregerezhioù nevez.\nEr gumun ez eus ivez ur skol, ur c’hantin hag un diwallerezh troskol, aveadurioù evit ar sevenadur hag ar sport : ur vediaoueg, ur sal liezimplij, tachennoù mell-droad, tachennoù tennis, salioù judo ha salioù-kigennañ.\nWar dachenn ar yec’hed ez eus kabinedoù mezeien, dentourien, dorloerien-leuñvourien ha klañvdiourien. Un apotikerezh hag ur servij taksioù-ambulañsoù zo ivez.\nStartijenn zo gant ar c’hevredigezhioù sevenadurel, sport ha dudi (lenn, gwareziñ ar glad, poellgor gevelliñ, jiminas luskek, mell-droad, marc’h-houarn, tennis, petank, kigennañ, bale, dañsoù…). Kinnig a reont da bep hini un dibab bras a draoù evit diverrañ e amzer, hep disoñjal an endervezhioù diduadennoù gant kenseurtiezh ar retredidi.\nGant an ULBAM e Bro-C’hlazik (Unvaniezh lec'hel buhezañ ar maezioù) e vez kinniget, ouzhpenn abadennoù sevenadurel, ur skol sonerezh.\nGant Radio Kerne e vez skignet abadennoù brezhonek adalek Ploneiz.\nEvit echuiñ ez eus e Ploneiz un endro bevañ plijus en ur vourc’h adkempennet gant he stalioù nes (baraerezh-pastezerezh, baraerezh stal-voued, kigerezh, tavarnioù, ficherezed-blev, pretioù, gourmarc’had…) ha stalioù artizaned hag embregerezhioù a-leizh.\nUr glad puilh ha liesseurt zo gant ar gumun, gant he iliz-parrez, he div chapel (Santez-Anna hag Intron-Varia ar Vujud) hag ivez manerioù (Kergaben, Kerven), meilhoù (Lanc’houloù ha Kerven), feunteunioù (Sant Jili, ar Vujud) ha Kastell Marc’hallac’h ».\nGant un droaid-vale « e mammenn ar Gwaien » e c’haller kavout gweloù-kaer brav a-leizh (evel gwere Kerlann Vihan), ha gwenodennoù don a-dreuz maezioù naou-dinaou ar gumun.\nLa mairie de Pluguffan\nN’eus ket 5 km etre Kemper, kêr-benn Kerne, ha kumun Pluguen. Gwisket he deus ar vourc’h neuz ur gêr vihan e-lec’h ma vev an darn vuiañ eus ar 4807 annezad. E-kreiz ar vourc’h emañ an iliz, ur savadur rummet anezhi, hag a bep tu dezhi ez eus tiez kozh adkempennet. Ar c’harterioù pavilhonoù nevez, mesket gant ar maezioù, zo liammet-mat ouzh ar straedoù pennañ, birvilh enno a-fet ar vuhez sokial hag ekonomikel. Gant hentoù-bale suraet ha gant 18 km a wenodennoù-bale tro-dro d’ar vourc’h e c’hall an dud mont d’ober pourmenadennoù a bep seurt en un endro bevañ plijus.\nE-kichen ur gennad labour-douar kreñv en em astenn war tost da 2000 hektar diwar 3 209 hektar ar gumun ez eus e Pluguen tri zakad labourerezh dindan ar gumun hag un takad nevez-kempennet dindan ar gumuniezh. An aerborzh zo un dra vat all e servij Kerne a-bezh.\nPluguen, ur gêr war ar maez, a zegemer ac’hanoc’h hag a ginnig deoc’h, diouzh an dro, sioulded, birvilh ha startijenn. Servijoù hag aveadurioù foran a-leizh zo enni. E Pluguen ez eus ivez stalioù-kenwerzh ha servijoù nes, servijoù yec’hed hag all, koulz hag artizaned. Bev-buhezek eo he rouedad kevredigezhioù liesseurt ha gant-se e vez dedennet muioc’h a dud c’hoazh.\nGant al lec’h m’emañ, gant he danframmoù hag he ekonomiezh enni ur mil implij bennak dija, eo kaer an dazont ekonomikel a zigor dirak ar gumun.\nLec’hienn web ar gumun


Pajenn:Cadoret - Mouez Meneou Kerne, 1912.djvu/10 - Wikimammenn\nPajenn:Cadoret - Mouez Meneou Kerne, 1912.djvu/10\nC’hernevad war ze a zo henvel ouz e veneou môrenet, a vir dudi d’an neb o c’har en gwirione, d’an neb a deurve chilaou o mouez, ar vouez-ze a zeblant tro ha tro mouez Barzed an amzer gwechall o kelen, mouez ar Zent koz o prezeg, mouez ar Gendadou o tiarbenn, mouez an Anaon o hirvoudi, pe c’hoaz mouez ar vrezellourien dêr o huchal War leziregez ha yenien o diskennourien.\nMouez Meneou Kerne a ve klevet enpad ar bla ; n’ehan tam da voudal. Sevel a ra d’an amzer neve gant kân an alc’houeder, en kreiz an hanv pa weler ar parkadou zegal o wagenni evel ar môr braz, d’an diskar-amzer pa bleg ar gwe dindan an avalou, ha d’ar goanv pa glever kolvez ar gannerez-noz pe pa weler al lutuned o korollât en kreiz eur valaneg, tra ma zav ouz ar c’hos-kleuzennou you spouronnus ar gaouen…\nMouez Meneou Kerne na ve ket klevet, koulskoude gant an holl, — zoken gant kement a dlefe he c’hlevet, siouaz ! Evit he c’hlevout, eo red bezan ganet en Kerne pe, da vihanan, beva enni ha gwetla d’ezi eur garante frank… ha c’hoaz eo diez, rak Kerne na gar ket nemeur al lez-vugale.\nKerne a zo eur vam vad, mes ive pegen ismigus ! N’he deus teneredigez ha na ro madelezou nemed d’he gwellan krouadurien. Ar re-man ne d’int ket stank, laret hon deus, mes karout mad a reont o mam. O mouez, emê, n’eo ket kaer awalc’h evit hi c’hâna, o c’homz entanet awalc’h evit he meuli nag o c’halon birvidik awalc’h evit testenia d’ei oc’h anaoudegez-vad. Hag e welomp anê, neuze, oc’h unani o c’hâniou, o meulodiou, o c’harante evit sevel d’o mam eur barzoneg dispar, kân peurbadus, elec’h ma weler klemmesket levenez ha glac’har pep remzi, eus an amzeriou guzetan d’an amzer a vreman.\nAdtapet diwar « https://br.wikisource.org/w/index.php?title=Pajenn:Cadoret_-_Mouez_Meneou_Kerne,_1912.djvu/10&oldid=122778 »


Pajenn:Perrot - Bue ar Zent.djvu/470 - Wikimammenn\nPajenn:Perrot - Bue ar Zent.djvu/470\nsant leon II\ndeu a benn eus al labour vras fiziet ennan, ha burzudus eo gwelet eun den koz eveltan, n’en deus en e gichen nag archerien, na soudarded, na kanoliou, na prizoniou evit kastizan ar re a zizent, o kaout kement a dud, evel m’en deus, o senti ouz e c’hourc’hemennou.\nGoulenn a ra sentidigez ouz kement pobl a dôl troad war an douar, hag an dud vrasan, an dud vrudetan, an dud uhelan dre o spered hag o c’halon, a bleg d’ezan dre zoujanz ha dre garante.\nReizer ar c’halonou, kelenner ar sperejou, setu petra eo bet ha petra eo ar pab.\nEus paganed goue, eun danjer hag eun donjer bevan en o zouez, en deus grêt eur ouenn dud seven ha seder ; eus barbared a rede broiou ar c’huz-heol, ar skod-tân en eun dorn hag ar c’hleze en eun dorn-all, en deus grêt tud henvel ouz tud.\nAr pabed eo o deus kavet, karet, miret ha kresket an deskadurez : epad 1800 vla, n’oa nemete o kas ar skoliou endro, ha mar zo kement a gemm, en de a hirie, evit ar galon hag evit ar spered, etre tud an Europ ha tud ar broiou-all eus an douar, petra zo kiriek da ze, nemet n’eus ket tapet ar pab c’hoaz labourat kalz an tachennou a zo pell diouz e gêr.\nNavet devez warn-ugent a Vezeven\nMerzerenti an daou Abostol Per ha Pôl\nO Rom eürus, ken kaer out ruziet gant\ngwad prinsed an Ebestel, ma n’eus gened\nebet war an douar par d’az hini.\nPer ha Pôl eo a zigasas ar c’helou mat da Rom ; hag eus mestrez ar gaou ma oa betek neuze, e rejont anezi mignonez ar wirione.\nPer a ’n em gavas enni er bla 42, hag a stagas dioustu da c’honid ineou da Jezuz-Krist.\nJudevien Sezare, o vezan kaset Pôl d’al lez-varn, heman a c’houlennas ma vije kaset e afer da Rom, dirak an impa-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/470&oldid=140745 »


trevell - Wikeriadur\nDiwar ar ger gallek travail.\ntrevell /ˈtreːvɛl/ hollek gourel\nObererezh labourus rediet gant ar vicher pe gant forzh petra all\n« Deomp d'ar gambr ruz. Ret eo dimp diwall na rafemp trouz : ne dle den gouzout tra eus an trevell emaomp o vonet da stagañ gantañ ». — (Jakez Konan, Ur marc'hadour a Vontroulez, Al Liamm, 1981, p. 47.)\n"Na bihan an den, a soñjas an enseller, e-keñver ur seurt ec'honder ! Na dister hon trevell er bed-mañ e-keñver ar beurbadelezh !" — (Goulc'han Kervella, Brezel ar Rigadell, Al Liamm, 1994, p. 108.)\n(Ent strizh) Diaezamant, tra hag a strob ar spered\nnec'h, trabas, tregas\nkalediñ ouzh an trevell : boaziañ pep a nebeut ouzh ar boan roet gant al labour\ngalleg : labeur (fr) , occupation (fr) , peine (fr) , travail (fr)\ngalleg : embarras (fr) , tracas (fr)\nAdtapet diwar « https://br.wiktionary.org/w/index.php?title=trevell&oldid=222616 »\nKemmoù diwezhañ degaset d'ar bajenn-mañ d'an 8 Gwe 2016, da 08:42.


Diwan - Galv da vanifestiñ evit skol Diwan Sant-Ervlan\nDegemer > Etablissements > Bro diwan naoned > Galv da vanifestiñ evit skol Diwan Sant-Ervlan\nGalv da vanifestiñ evit skol Diwan Sant-Ervlan\nE miz Gwengolo 2016 e oa bet digoret skol Diwan Sant-Ervlan gant 16 skoliad er skol-vamm. 41 skoliad zo bremañ er skol hag en o zouez 15 er c’hentañ derez.\nEvit doujañ d’ar "c’henemglev war ar c’hevratañ" sinet etre Diwan ha rektored akademiezh Naoned ha Roazhon e miz Kerzu 2014, e tlefe ar skol bezañ bet kevratet gant an Deskadurezh Stad, goude 2 vloaz, e lec’h 5 bloaz.\nWilliam Marois avat, rektor akademiezh Naoned a nac’h bep taol doujañ d’an destenn en deus sinet koulskoude. Nac’het eo bet ar c’hevratañ 3 gwech dija, d’an distro-skol 2018, 2019 ha 2020. Daoust d’un niver a vugale mat. Daoust da savadurioù skol a zere. Daoust da barregezhioù micherel ha diplomoù ar skolaerien.\nE akademiezh Naoned, ne zalc’h ket ar Stad d’e bromesaoù tra ma ra kement-mañ e akademiezh Roazhon. Kiriek eo penn-da-benn rektorelezh akademiezh Naoned ha se a zegas diaezamantoù arc’hant evit ar skol yaouank-mañ hag evit ar rouedad a-bezh. En em ziskargañ a ra akademiezh Naoned eus se ha rankout a ra Diwan kemer e karg holl zispignoù mont en-dro ar skol tra ma tlefe ar Stad kemer e karg goproù ar skolaerien ha ma tlefe kumun Sant-Ervlan reiñ ar skodenn skol evit ar skolidi.\nNeuze e c’halv Diwan an holl d’en em vodañ dirak rektordi Naoned, d’ar Merc’her 23 a viz Gwengolo da 5 eur. Poent eo difaziañ an direizhded-mañ.\nJustis evit Diwan ! Justis evit ar brezhoneg !\nGerioù-alc'hwez stag : manifestadeg kevratelañ


Mercia a oa ur rouantelezh angl-ha-saoz er vro a reer ar Midlands anezhi hiziv. Krouet e voe er VIvet kantved gant Angled war a seblant hag ar rouantelezh pouezusañ e voe er vro betek Emgann Ellendun. Gouest e voe da virout he frankiz betek an aloubadeg viking er IXvet kantved. Gant Danelaw ez eas neuze reter he zachenn har ar peurrest a yeas goustadig gant ur gwaz eus Wessex. Ouzh ar vro-se e voe staget goude marv he rouanez diwezhañ Ethelfleda e 918.\nRouantelezh Mercia hag e wazed\n2 Ren Penda\n3 Ren Wulfhere ha deroù an VIIIvet kantved\n4 Ren Offa ha kresk Wessex\n5 Aloudabeg viking e fin ar rouantelezh\nN'eo ket sklaer penaos e voe krouet rouantelezh Mercia. Enklaskoù hendraourien a ziskouez e oa annezet poblañsoù angl-ha-saoz en hanternoz d'an Tavoez e-pad ar VIvet kantved. An anv Mercia a zeu eus ur ger hensaozneg a dalvez harz, hag an darn vrasañ eus ar glaskourien a gred e voe krouet ar rouantelezh gant tud a veve war an harzoù etre ar Vrezhoned hag an alouberien angl-ha-saoz. Hervez Peter Hunter Blair avat, e c'hellfe an anv-se talvezout ivez e vevent war an harzoù etre Northumbria ha tud traonienn an Trent.\nKentañ roue Maercia a zo anavezet e vuhez a oa Creoda e anv. Gourvab Icel e vije bet. Kroget e vije de ren e 585 ha savet en dije ur c'hreñvlec'h e Tamworth. Deuet e vefe da vezañ kêr-benn ar rouantelezh nevez-c'hanet. E c'houde e renas Pybba ha Cearl. Dister a-walc'h e chomas ar rouantelezh betek ren Penda Mercia, unan eus mibien Pybba.\nDa roue Mercia ez eas Penda e 626 pe 633 hervez ar mammennoù. E 628 e trec'has Wessex e Cirencester ha digantañ e kemeras douaroù e traonienn an Hafren ma vefe savet rouantelezh ar Hwicce. E deroù ar bloavezhioù 630 e kevreas gant Cadwallon ap Cadfan, roue Gwynedd a oa o vrezeliñ ouzh Edwin , roue Northumbria ha bretwalda rouantelezhioù ar su. Asambles e trec'hjont Northumbria en Emgann Hatfield Chase e 633. Lazhet e voe Edwin ha kouezhañ a reas e rouantelezh en he foull e-pad berr amzer. Daoust ma voe barrek Oswiald Northumbria da drec'hiñ Cadwallon ha da adsevel e vro e chomas rouantelezh Penda ur Stad pouezus, gouest da ampech Northumbria da vrasaat war-du ar su. E 641 e faezhas Penda Oswiald Northumbria en Emgann Maserfield asambles gant Kembreiz moarvat.\nGoude emgann Maserfield e teuas Penda da vezañ ar roue galloudusañ e Preden. Roue Wessex - Cenwalh Wessex - a euredas gant c'hoar Penda ha pa argasas-eñv anezhi e aloubas Penda e vro hag e rediañ a reas da dec'het kuit da East-Anglia. E 654 e lazhas Penda roue Anna East-Anglia en Emgann ha marteze e stalias Aethelhere East-Anglia en e blas.\nE 655, avat, e aloubas Penda Northumbria gant un arme vras asambles gant tud Gwynedd hag East-Anglia met faezhet e voe gant Oswiu Northumbria en Emgann Winwaed. Lazhet e voe Penda ha tremen a reas norzh e rouantelezh dindan damani Oswiu tra ma chome frank ar su dindan Peada Mercia.\nRen Wulfhere ha deroù an VIIIvet kantvedAozañ\nE 658 e voe lazhet Peada ha staget e voe e Stad ouzh Northumbria. Adsavet e voe ar rouantelezh war he zachenn gozh gant Wullfhere Mercia goude un emsavadeg a-enep an aotrouniezh Northumbriat e 658 avat. Dindan e ren e voe gounezet tud Mercia d'ar feiz gristen. Gouest e voe da adsevel galloud Mercia ha da veveniñ levezon Oswiu e rouantelezhioù ar su. E fin e ren e voe faezhet gant mab Oswiu, Ecgfrith Northumbria en doa argaset. Daoust ma chomas Wulfhere bev e voe gwanaet hag e kollas e aotrouniezh war Wessex.\nAnavezet eo ar rouaned a zeuas da c'houde gant o obererezh relijius dreist-holl, daoust ma voent barrek da virout o frankiz ha da aloubiñ bro Wroxeter, lesanvet "Baradoz ar Powys", a oa dindan ar Vrezhoned betek-hen. Da vare ren Æthelbald Mercia hepken e teuas Mercia da vezañ ur galloud bras adarre. Da gentañ e voe ret dezhi stourm ouzh Wihtred Kent hag Ine Wessex. Reiñ e zilez a reas Ine e 726 ha mervel a reas Wihtred, ar pezh a lezas Æthelbald frank da astenn e aotrouniezh war hent ar su eus Bro-Saoz. Gant Beda e oa bet anvet Bretwalda ha trec'het e oa gant Cuthred Wessex e 752.\nRen Offa ha kresk WessexAozañ\nGoude muntr Æthelbald gant unan eus e warded e 757 e tarzhas ur brezel-diabarzh. Gant Offa e voe gounezet. Ret e voe dezhañ adsevel aotrouniezh Mercia war rouantelezhioù ar Su met an dra-se a reas gant muioc'h a verzh eget tout ar rouaned arall eus Mercia e c'houde. Er c'hontrol eus e ziagentourien a rene an tachennoù er-maez Mercia wir dre hanterouriezh rouaned lec'hel, e stagas rouantelezhioù Kent, East-Anglia ha Sussex ouzh e stad o kas kuit o rouaned pe o rediañ anezho da zilezel o zitl. Dindan e ren e voe kognet ar pezhioù aour kentañ e Preden abaoe fin ar marevezh roman ha sevel a reas ur voger - Moger Offa pe Offa's Dyke e saozneg - war ar vevenn etre Mercia ha Powys.\nEsaeañ a reas Offa lakaat e vab Ecgfrith Mercia war an tron met ne chomas ket hemañ bev nemet un nebeud mizioù goude marv e dad e 796 ha tremen a reas ar rouantelezh da Goenwulf Mercia. Kemeret e oa e lec'h, e 821, gant e vreur Ceolwulf Mercia a zistrujas kreñvlec'h Deganwy e Powys. War greskiñ ez ae galloud Wessex avat hag e 825 e voe faezhet Beornwulf Mercia gant Egbert Wessex en Emgann Ellendun.\nGoude Ellendun e kollas Mercia kalz eus he galloud ; Beornwulf hag e warlec'hiad Ludeca a voe lazhet oc'h esaeañ talañ ouzh un emsavadeg en East-Anglia. Ne renas ar roue da heul - Wiglaf Mercia nemet daou vloavezh kent bezañ kaset kuit eus e vro gant Egbert. E 830 e c'hounezas Wiglaf frankiz e vro adarre met d'ar mare-se e oa sklaer e oa aet an tu kreñv gant Northumbria a oa ar galloud pennañ e Bro-Saoz. Heuliet e oa Wiglaf war an tron gant Beorhtwulf.\nAloudabeg viking e fin ar rouantelezhAozañ\nE 852 e pignas Burgred Mercia war an tron. Dleout a rae bezañ roue dizalc'h diwezhañ Mercia. Kevreañ a reas gant Wessex en ur brezel hag aloubiñ norzh Kembre met e 868 vikinged eus Danmark o doa aloubet Northumbria a argadas e rouantelezh. Kollet e voe Nottingham hag e 874 e voe rediet Burgred da dec'hout kuit e Wessex.\nAn Daned a lakaas ur roue sujet, Ceolwulf II Mercia, war an tron hag e 877 e kemerjont reter ar rouantelezh hag e teuas da vezañ ul loden eus Danelaw. Lazhet e vije bet Ceowulf en un emgann a-enep Anarawd ap Rhodri war-dro 881. Aethelred Mercia a gemeras penn Kornôk Mercia. Dizalc'h a-walc'h e oa Aethelred met kollet e oa bet gantañ e ditl a roue, ne oa ken Earl, ha sujet e oa da Alfred Meur, Roue Wessex. Pa varvas e 911 ez eas e wreg Æthelflæd Mercia da Lady of the Mercians. Ren a reas ganti hec'h unan betek e 918. Staget e voe neuze Mercia ouzh Wessex gant e vreur Edward Hen.\nSimon Schama. A History of Britain: At the Edge of the World? - 3000 BC-AD 1603 Vol 1 BBC Books 2003\nMcWhirter, Norris (1976). The Guinness Book of Answers. Enfield : Guinness Superlatives Ltd. ISBN 0-900424-35-4.\nCottle, Basil; Sherborne J.W. (1951). The Life of a University. University of Bristol.\nAdtapet diwar « https://br.wikipedia.org/w/index.php?title=Mercia&oldid=1909526 »\nKemm diwezhañ d'an 19 Eos 2021 da 12:14\nKemmoù diwezhañ degaset d'ar bajenn-mañ d'an 19 Eos 2021, da 12:14.


DayZ (c'hoari video) - Wikipedia\nDayZ (c'hoari video)\nLogo Bohemia Interactive\nDayZ zo ur c'hoari video dreistbevañ sevenet hag embannet gant Bohemia Interactive. Ur c'hoari e-unan eo diazezet war ar mod gant ar memes anv. Goude pemp bloaz doare early access war Windows, ar c'hoari a oa bet embannet ent-ofisiel e miz Kerzu 2018. Goude-se eo bet embannet war Xbox One e 2019. Un dorae zo da vezañ embannet war PlayStation 4 e 2019.\nTremen a ra ar c'hoari en ur vro bet republik soviedel, ijinet, anvet Chernarus. Ar vosenn he deus troet darn eus ar boblañs e boudoù feuls. Evel dreistbever, ar c'hoarier a rank dont a-benn da gavout boued, dour, armoù, pareoù. Ret eo diwall diouzh ar re troet hag ar c'hoarierien all daoust ma c'hall bezañ kenlabour etre c'hoarierien.\nAdtapet diwar « https://br.wikipedia.org/w/index.php?title=DayZ_(c%27hoari_video)&oldid=1835256 »\nKemmoù diwezhañ degaset d'ar bajenn-mañ d'an 2 Mae 2019, da 06:38.


Stumm eus an 19 Gou 2010 da 20:50\n477 okted ouzhpennet , 11 vloaz zo\nhirraet ar pennad\nStumm eus an 19 Gou 2010 da 20:38 (kemmañ)\nMicderv (kaozeal | degasadennoù)\nStumm eus an 19 Gou 2010 da 20:50 (kemmañ) (dizober)\n(hirraet ar pennad)\nPolitikour gall e oa.Drouglazhet eo bet e Pariz, d'an 31 a viz Gouere 1914 gant Raoul Villain. Prezeger ha dileuriad sokialour anezhañ, eo brudet evit bezañ a-enep ar brezel, e koulz ar Brezel Bed kentañ.\nGanet eo bet e Castres e 1859 en ur familh a vourc'hizien uvel. Ur skoliad donezonet eo ha dont a ra da vezañ skoliad e lise Louis Le Grand e Pariz. E 1878 eo degemeret e Normale Sup', kentañ er genstrivadeg dirak Henri Bergson. E 1881 en deus bet e "agrégation" e Prederouriezh, en trede renk. Mont a ra da gelenner, neuze.\nDifenn a ra Dreyfus, tamallet da vezañ treitour gant an arme, ha klask harpañ ar Republik.\nNec'het bras eo gant gant ar brezel a zeu. Gervel a ra gant ar strollad sokialour nevez krouet gantañ ha gant mouezh e gazetenn "l'Humanité" gervel al albourerien da herzel al labour a-enep ar brezel. Kas o deus outañ ar vroadelourien c'hall. Drouklazhet eo e tavarn "le Croissant", d'an 31 a viz Gouere 1914, nebeut amzer goude marv François-Ferdinand, hêrezh a vro Aostria.\nAdtapet diwar « https://br.wikipedia.org/wiki/Dibar:MobileDiff/771776 »


Brit Air - Wikipedia\nBrit Air (kod IATA: DB; kod ICAO: BZH) a oa ur gompagnunezh treuzdougen dre girri-nij eus Breizh. Krouet e oa bet d'ar 26 a viz Gouere 1973 gant Xavier Leclercq. Kendeuzet e oa bet d'an 31 a viz Meurzh 2013 gant Airlinair ha Régional evit ober ar gompagnunezh HOP ! perc'hennet penn-da-benn gant Air France.\nUr c'harr-nij gant al livioù kozh war ar reaktorioù.\nE 1973 e krouas Xavier Leclercq "Brittany Air International" gant merk kenwerzhel Brit Air gant kirri-nij a vent vihan (2 Piper-Aztec 5 plas). 5 Karr-nij a oa e 1978, unan 18 plas en o-zouez.\nE 1979 e kemeras Brit Air he flas en treuzdougen rannvroel dre garr-nij gant nijadennoù reoliek eus Roazhon, Montroulez, Kemper, an Havr-Nevez ha Caen war-du Londrez. 7 karrr-nij he doa ar gompagnunezh neuze.\nE 1983 e teuas daou Fokker a 50 plas pep hini da greñvaat ar strollad kirri-nij. Un emglev a voe skoulmet gant Air Inter.\nSkoulmet e voe un emglev heñvel gant Air France e 1986. Prenañ a reas Brit Air 2 ATR, unan a 46 plas hag an eil a 50.\nAstennet e voe an emglev gant Air Inter e 1989. Perc'henn e oa ar gompagnunezh war 19 karr-nij neuze.\nE 1991 e voe krouet ur greizenn stummañ (ICARE) evit an nijerien e Montroulez. Prenet e voe un darvanerez nij war ATR 42/72. Tri c'harr-nij warn-ugent a oa neuze er strollad, 12 ATR en o-zouez.\nDilennet e voe Brit Air "Kompagnunezh europat ar bloaz" gant an "Association européenne des compagnies régionales" ha "Gwellañ kompagnunezh rannvro ar bloaz er bed" gant ar gelaouenn amerikan Air Transport World e 1995.\nE 1997 e voe sinet ur gevrat frañchizañ gant Air France war holl linennoù Brit Air. Tremen a reas ar rouedad eus 22 linenn darempredet ingal da 33. Kavout a raed 12 CRJ (Canadair Regional Jet), 10 ATR 42, 2 ATR 72 er strollad kirri-nij. Prenet e voe un eil darvanerez nij evit ICARE, war CRJ 100 ar wech-mañ.\nMont a reas Brit Air war eil marc'had eskemmdi Pariz e 1998. 5 Fokker F100 a voe prenet.\nE 2000 e teuas Air France da vezañ perc'henn war an niver brasañ niver gevrannoù Brit Air. Prenañ a reas ICARE un trede darvanerez nij war CRJ 100/200/700. Savet e voe ur sez nevez e Montroulez.\nE 2001 e voe Brit Air ar c'hentañ kompagnunezh er bed oc'h implijout ur CRJ 700 eus ti Bombardier.\nE 2002 e teuas Marc Lamidey da vezañ prezidant.\nE 2003 e oa 30 vloaz ar gompagnunezh, gant 1 200 den gopret ha 37 karr-nij. D'an 22 a viz Mezheven e kouezhas ar c'harr-nij a zeue eus Naoned 2,3 miltir eus aerborzh Brest. Ar c'homandant a voe an den nemetañ o koll e vuhez.\nE 2008 e oa 1 300 den o labourat evit Brit Air (1 200 evit an nijadennoù, 45 evit ar greizenn stummañ ICARE ha 50 e Lyon evit kempenn ar c'hirri-nij). 36 karr-nij. 300 nijadenn bemdez. 4 milion a veajourien. 483,7 milion a euroioù a gengreadur. 5,3 milion a c'hounid rik.\nE 2010 evel e 2001 evit ar CRJ 700 e voe Brit Air ar c'hentañ kompagnunezh oc'h implijout ar CRJ 1000. Ne voe nemet an hini kentañ a zouge livioù breizhat. Ar re all a oa livioù Air France warno.\nE 2012 e oa 39 c'harr-nij (13 Bombardier CRJ-100 gant 50 plas, 15 Bombardier CR-700 gant 72 plas hag 11 Bombardier CRJ-1000 gant 100 plas). D'an 31 a viz Meurzh 2013 e voe strollet Brit Air, Airlinair ha Régional er gompagnunezh HOP !, pol nevez Air France evit an nijadennoù berr hag etre.\nAdtapet diwar « https://br.wikipedia.org/w/index.php?title=Brit_Air&oldid=1588877 »\nDernière modification le 23 Eos 2014, à 15:46\nKemmoù diwezhañ degaset d'ar bajenn-mañ d'an 23 Eos 2014, da 15:46.


Osroene (anvet ivez Osrohene, Osrhoene; Siriakeg: ܡܠܟܘܬܐ ܕܒܝܬ ܥܣܪܐ ܥܝܢܶܐ Malkuṯā d-Bēt Ōsrā Īnē), anavezet ivez dre anv he c'hêr-benn, Edessa (Şanlıurfa hiziv e Turkia), a raed eus ur rannvro er reter da red uhelañ an Eufrat; a-viskoazh eo bet ar ranndir-se un dachenn emgann evit ar galloudoù bet o ren tro-ha-tro war Azia Vihanañ, Persia, Siria, hag Armenia. Osroene zo bet unan eus ar rouantelezhioù deuet war-c'horre goude diskar Impalaeriezh ar Seleukided. En em ledañ a rae ar rouantelezh Siriak war un dachenn zo bremañ war an harzoù etre Siria ha Turkia.\nProviñs roman Osroene, 120\nEr vro-se eo eo ganet "mojenn Abgar". Sellout ouzh Abgar Edessa.\nE 114 e voe lonket Osroene gant an Impalaeriezh roman ma voe degemeret da Stad sujet damemren. Goude ur prantad dindan Impalaeriezh ar Sasanided (Persia) e teuas da vezañ ur broviñs roman voutin e 214.\nDa c'houde reizhadennn an detrarkiezh gant an Impalaer Diokletian e-tro 300 e teuas Osroene da vezañ ul lodenn eus diosez Oriens, er prefeti dezhañ an hevelep anv. Renet e veze gant un Dux (Dug) dezhañ ar renk a vir spectabilis\nAryu (-132 - -127)\nAbdu bar Maz'ur (-127 - -120)\nFradhasht bar Gebar'u (-120 - -115)\nBakru I bar Fradhasht (-115 - -112)\nBakru II bar Bakru (-112 - -94)\nMa'nu I (-94)\nAbgar I Piqa (-94 - -68)\nAbgar II bar Abgar (-68 - -52)\nMa'nu II (-52 - -34)\nPaqor (-34 - -29)\nAbgar III (-29 - -26)\nAbgar IV Sumaqa (-26 - -23)\nMa'nu III Saphul (-23 - -4)\nAbgar V Ukkama bar Ma'nu (Abgar Edessa) (-4 - 7)\nMa'nu IV bar Ma'nu (7 - 13)\nAbgar V Ukkama bar Ma'nu (13 - 50)\nMa'nu V bar Abgar (50 - 57)\nMa'nu VI bar Abgar (57 - 71)\nAbgar VI bar Ma'nu (71 - 91)\nSanatruk (91 - 109)\nAbgar VII bar Ezad (109 - 116)\nEtrerenad roman (116 - 118)\nYalur (118 - 122, kenrener gant Parthamaspates)\nParthamaspates (118 - 123)\nMa'nu VII bar Ezad (123 - 139)\nMa'nu VIII bar Ma'nu (139 - 163)\nWa'il bar Sahru (163 - 165)\nMa'nu VIII bar Ma'nu (165 - 167)\nAbgar VIII (167 - 177)\nAbgar IX (Meur) Osroene (177 - 212)\nSeverus bar Ma'nu (212 - 214)\nAbgar (X) Severus Bar Abgar (IX) Rabo (214-216)\nMa’nu (IX) Bar Abgar (X) Severus (216-242)\nAbgar (XI) Farhat Bar Ma’nu (IX) (242-244)\nMammennoù ha daveennoùAozañ\n(la) Notitia dignitatum\n(de) Westermann, Großer Atlass zur Weltgeschichte\nAdtapet diwar « https://br.wikipedia.org/w/index.php?title=Osroene&oldid=1943204 »\nKemm diwezhañ d'an 13 C'hwe 2022 da 09:43


Jawa (pe Java) zo unan eus inizi Indonezia. E-touez lec'hioù pobletañ ar bed eo Jawa, gant 124 milion a annezidi, a zo o vevañ war ur gorread 132 000 km².\nLec'hiadur Jawa en Indonezia\nUr rizeg, e-kichen Yogyakarta\nEmañ Jawa en aridennad inizi en em astenn eus kornôg da reter Indonezia, gant Sumatera er c'hornôg dezhi ha Bali er reter. Er biz emañ enez Borneo. Un toullad mat a venezioù-tan zo e Jawa, hag abalamour d'an danvezioù taolet ganto ez eo druz ha strujus an douaroù.\nE Jawa emañ kêr-benn Indonezia, Jakarta. Kêrioù bras all zo en enezenn, evel Surabaya, Bandung ha Semarang. Komzet e vez javaeg e kreiz hag e reter an enezenn.\nGwechall e oa ur rouantelezh hindou, hag en amzer an trevadenniñ e oa unan eus ar broioù e dalc'h Kompagnunezh Izelvroat Indez ar Reter, en Impalaeriezh trevadennel an Izelvroioù. Bremañ ez eo kreizenn buhez politikel hag armerzhel Indonezia.\nRannet eo Jawa e peder froviñs ha daou zistrig :\nJawa Barat (kornôg Jawa)\nJawa Tengah (kreiz Jawa)\nJawa Timur (reter Jawa)\nJakarta (distrig ar gêr-benn)\nYogyakarta (distrig arbennik)\nAdtapet diwar « https://br.wikipedia.org/w/index.php?title=Jawa&oldid=1839379 »\nDernière modification le 17 Mez 2019, à 14:04\nKemmoù diwezhañ degaset d'ar bajenn-mañ d'an 17 Mez 2019, da 14:04.


Al luskad Hippy, kroget er bloavezhioù 1960, a zo unan eus an dispac'hoù sokial ha sevenadurel brasañ merzet er bed abaoe un nebeud kantvedoù(Kaoz dispis). Pal al luskad-se, kaset da benn dreist-holl gant tud yaouank ganet diwar ar "baby-boom", a oa krouiñ ur gevredigezh nevez hag a yafe a-enep reolennoù, doareoù soñjal ha kevredigezh o zud, hag a-enep ar gevredigezh beveziñ deuet gant an teknikoù nevez.\n2 Orin an Hippy\n3 Diorren al luskad\n3.1 Penn kentañ e SUA\n4 O doare bevañ\n4.1 Ar meuriadoù\n4.2 An doare d'en em wiskañ:\n5 Fin al luskad Hippy\nUr blakenn paper-splu livet e mod psikedelik.\nHippy : Ar ger "Hippy" a zeufe da gentañ eus ar ger "hip" hag a dalvez "gwelet" ha eeus ar ger "hipi" a dalvez "digeriñ e zaoulagad" e Wolof, ur rannyezh eus Afrika. Adkemeret eo al lavarenn-se er ger "Hipster" er bloavezhioù 1940 da envel ar re a selaou un seurt ispisial a Jazz a zo diouzh ar c'hiz d'ar mare-se anvet "Bebop". Ar ger "Hippy" a vefe ivez un doare c'hoari-ger o tont diwar ar ger "Hype" e saozneg a dalvez "bezañ en taol". Met, ar ger "Hippy" n'eo ket ar ger orin evit envel ar re a vefe bremañ anvet evel-se. En em envel a raent "Freaks" (a dalvez "euzhvil" e saozneg) pe "Heads" ("penn" e saozneg a zo evit gwir anv ar re a gemer drammoù) pe Acid Heads a zo ar re a gemer Acid (LSD). An LSD a oa un dramm implijet kalz gant an Hippied dreist ma oa difennet gant ar stad. An LSD a oa kinniget dindan stumm paper-splu a oa troc'het e karrezioù bihan warno un dakennad LSD dourennek. Ar c'harrezioù paper-splu-se a oa euvret dre ar genoù ha kas a rae cheñchamantoù imor, gwelet ha soñjal.\nOrin an HippyAozañ\n1956:Jack Kerouac, skrivagner ha barzh brudet ar Beat Generation\nAl luskad Hippy a zo deuet war wel en un doare splann er bloavezhioù 1960 met an doare soñjal-se n'eo ket nevez tamm ebet. Merzet eo bet abaoe 1896 ar brederouriezh-se en Alamagn gant al "Lebensreform", an "Wandervogel" hag an "Naturmensch" a oa evit un doare bevañ tost deus an natur. Krouet eo bet ganto ur c'hamp er menezioù e lec'h m'o deus lakaet e pleustr o doare-bevañ utopia. O c'hamp a zo, pa vez keñveriet skeudennoù eus ar mare, tost tre ouzh meuriadoù Hippy ar bloavezhioù 1960. E 1935 e teuas an "naturmensch" Maximillian Sikinger e SUA evit kendrec'hiñ Amerikaned da heuliañ o doare-bevañ "Nature-boys". Ar gejadenn-se he deus sikouret kalz diorren ar meuriad Hippy ar bloavezhioù 1960. Ar re o deus levezonet war-eeun an Hippied a zo ar "Beatniks" e 1950. Ar re-se a oa tud frank o beajiñ a-hed an amzer, bez o doa un doare bevañ tost-tre eus hini an hippied. Tud brudet al luskad a zo William S. Burroughs, Allen Ginsberg ha Jack Kerouac o deus levezonet an Hippied gant o oberennoù (levrioù, sonerezh...)\nDiorren al luskadAozañ\nPenn kentañ e SUAAozañ\n1963:Joan Baez ha Bob Dylan er "Washington D.C. Civil Rights March" o stourm evit gwirioù ar re zu. An afer-se en deus strollet kalz ar re yaouank hag en deus lakaet da ziorroañ al luskad Hippy\nE 1960 e SUA eo e krogas evit gwir al luskad Hippy d'en em ledañ. Ar re yaouank d'ar mare-mañ a grogas da stourm a-enep doareoù ober ar sistem, da skouer brezel ar Vietnam pe stourm ar reoù du o c'hroc'hen evit o gwirioù a zo darvoudoù a lak anezho d'en em zistagañ deus galloud ar stad. Al luskad beatnik e penn-kentañ ha war-lerc'h al luskad Hippy a zesachas leun a dud yaouank aet skuizh gant kevredigezh o zud, ur c'hementad bras a dud yaouank dindan 18 vloaz aet kuit eus ti o zud en deus heuliet al luskad evit mont davet ar meuriadoù Hippy. An dud yaouank-se a zo etre 18 ha 30 vloaz, studierien evit al lodenn vrasañ hag o tont eus familhoù eus ar rummad sokial kentoc'h etre ma n'eo ket a-us. C'hoant o deus cheñch ouzh an "American way of life" a zo deuet gant an industriezh. A-enep ar gevredigezh beveziñ int hag a-enep an "danvezelouriezh" a zo ar fed taoler pouez da tout ar pezh a zo ar madoù fetis. Ne gredont ket d'ar pezh a zo anvet "dont a-benn sokial", tout ar pezh a vez gounezet gant al labour hag ar statudoù a vez akuizet a-drugarez dezhañ. C'hoant o deus krouiñ ur gevredigezh disheñvel eus hini o zud,Jack Weinberg unan eus pennoù bras al luskad en deus lavaret ar frazenn brudet-se: "Na roit james o fiziañs da dud hag a zo koshoc'h eget 30 vloaz". Nac'hañ a reont mennozh an aotrouniezh, aotroniezh e dud, fed e vefe unan gant muioc'h a c'halloud eget an hini all a zo un dra ne zegemeront ket. Nac'hañ a reont ivez ar feulster, holl ar stourmoù kaset a-benn ganto a zo tremenet eus un doare difeulst. Ar garantez hag ar peoc'h a zo kreiz o luskad. An troioù-lavar "Peace & Love" pe "Make love not war" a zo anavezet kenañ hag aroueziañ a ra mat ar brederouriezh Hippy. Evito eo didalvoud ar madoù teknologel e-keñver ar madoù naturel hag a zo lakaet muioc'h muiañ a-gostez eus ar gevredigezh abaoe ar bloavezhioù 1950. C'hoant o defe kaout ur seurt unvanelezh gant an natur, dont a-benn da grouiñ ur gevredigezh nevez en ur implijout an doareoù ober hengounel, da lavaret eo beviñ diwar an natur hep kennebeut distrujañ anezhi hag en ur skarzhañ ar madoù teknologel ne dalvezont ket ar boan evito. Stourm a reont kalz a-enep an nukleel hag ar re kentañ int o lakaat e pleustr doareoù ekologel gant an energiezhoù adnevesaet, al labour-douar bio... Se a zo dre vras an doare soñjal a zo bet anvet "Hippy", met bez ez eus leun a doareoù disheñvel da soñjal hervez pep den, rak an holl o doa o mennozh resis diwar o bed peurvad.\nJoe Cocker e Woodstock e 1969.\nEtre ar 15 hag an 18 a viz Eost 1969 ez eo tremenet 400 000 den e Bethel evit "The Woodstock Music and Art Fair"\nEtre ar 15 hag an 18 a viz Eost 1969 eo tremenet ar pouezusañ hag anavezetañ strolladenn Hippy a zo bet en Istor : "The Woodstock Music and Art Fair". Ar gouel-se a zo c'hoarvezet er Stadoù-Unanet e Bethel hag a zo ur gêriadenn staliet da 60 Km eus Woodstock, ha n'eo ket e Woodstock end-eeun evel ma vez kredet an aliesañ. Strollet en deus 400 000 den padal e veze gortozet etre 100 ha 200 000 den hepken,hag al lodenn vrasañ n'en deus ket paet o mont-e-barzh, abalamour da se o deus kollet an aozerien kalz a arc'hant, met a zo bet adpaket goude gant gwerzh ar produoù deverat. Kement a dud a oa ez eus bet kudennoù e-keñver an hentoù er rannvro-se eus ar Stadoù-Unanet e kerzh an hañv-se. Ar pezh a zo bet souezhus kenañ ha hep-e-bar er fest-mañ eo n'ez eus bet gwallzarvoud ebet pe dost gant an arvesterien. Archerien o deus lavaret e oa bet muioc'h a gudennoù gant ar vakañsourien er rannvro eget gant ar 400 000 gouelerien-se. E-kerzh ar fest-mañ ez eo bet c'hoariet eus a bep seurt sonerezh : rock ha sonerezh folk da gentañ-penn met ivez blues rock, folk rock, jazz-rock fusion, Hard rock, latin rock, rock psikelelik. O kemer perzh ez eus bet : Joan Baez, Grateful Dead, Janis Joplin, The Who, Joe Cocker, Jimi Hendrix evit ar re brudetañ met ivez Country Joe & The Fish, Mountain, Ten Years After, The Band, Johnny Winter, Blood, Sweat and Tears, Crosby, Stills, Nash & Young …* Mare ar gouel-se a zo ar poent lec'h ma oa en e uhelañ al luskad Hippy.\nO doare bevañAozañ\n1967: ur vanifesterez o kinnig ur vleunienn d'ur poliser. An holl stourmoù kaset da benn gant an Hippied a oa difeulst, kinnig a raent ar "Flower Power"\nAn Hippy a glask un doare nevez da veviñ a zo diazezet war ar frankiz, ar reizh, ar sonerezh. Klask a reont santadennoù nevez, diwar-se e vez bevezet kalz an LSD, un dramm a lak da bennsaoutiñ a oa aotreet d'ar mare-se. An euvradur-se a grouo ar psikedelism a zo ar fed adsevel dre al livaj, ar sonerezh pe dre ar skrid ar santadurioù santet dre euvradur an dramm pa ne vezer ket dindan e efed. An LSD a vo difennet e 1966 ha gwelet evel ur sustañs dañjerus kenañ evit ar vro a-bezh.\nE Kalifornia, ur strollad a lak ur bazh butun drol da dremen\nAn Hippied a vev en un doare frank kenañ : An darempredoù reizhel a vez frank kenañ, gellout a reont kaout darempredoù gant hini-mañ-hini.(ar pezh en deus sikouret aotre an doareoù dihilañ hag an diforc'han e SUA). Ne labouront ket d'ul labour gopret, labour a ra an holl evit ar meuriad da skouer al labour-douar, krouiñ tiez. Sevel ar reont an douar evit kaout boued pa z'ont war ar maez.Ar vugale a vez desavet a-stroll ha nac'hañ a ra an an dud kaout aotrouniezh war o bugale. Ne zebront ket a gig rak ez int a-enep lazhañ boudoù bev. N'ez eus ket a madoù hiniennel, an holl draoù a vez evit ar meuriad a-bezh. An holl a sikour evit diorroen ar meuriad. An holl a zo kevatal, n'ez eus morse bet a vestr en ur meuriad evit lavar d'an dud petra ober, an holl zo frank d'ober ar pezh o deus choant keit ha n'eo ket noazus evit an holl. Bevezet vez kalz a drammoù (LSD, marijuana...) a-benn kaout santadurioù nevez. Beajet vez kalz, ne zirenk ket anezho cheñch lec'h bevañ rak n'int ket staget d'o annezidigezhioù. An holl veuriadoù a zo bet savet eus un doare naturel-kenañ, na oa den evit urzhiañ al luskad. Dre diaesterioù darempredoù hag aozadur, lod vrasañ ar meuriadoù Hippy n'eo ket chomet bev pell. Hiziv an deiz, chom a ra c'hoazh un nebeut kampoù Hippy da skouer hini Christiana e Danmark, savet e 1971 a zo ar c'hamp Hippy brasañ savet. Unan a chom c'hoazh e Bro-C'hall e Normandi ha chom a ra tro 40 meuriad en Alamagn.\nChuck Hollander en deus diverret doare spered an Hippy evel-se : "Grit ar pezh ho peus c'hoant ober, forzh pelec'h ha forzh peur. Distegnit ar gevredigezh ho peus anavezet. Dizalc'hit spered strizh ha reut an dud a kejfec'h, kendrec'hit anezho, dre an dramm, pe d'an nebeutañ dre ar c'haerded, ar garantez, an onestiz pe ar c'hoarzh."\nAn doare d'en em wiskañ:Aozañ\nDoare Hippy d'en em wiskañ\nLakaet e veze da dalvezout ar "Body freedom" (frankiz ar c'horf) da lavaret eo ne vez roet bevenn ebet d'ar c'horf:\nBez o doa blev hir ha distag evit ar merc'hed kement hag evit ar baotred.\nar gredenn naturour a oa lakaet e pleustr, ne oa ket souezhus da welet tud noaz o pourmen er meuriadoù Hippy.\nan dilhad a oa gant livioù splann, bleunioù, traoù brodet, se oa ur seurt frankiz e-keñver an dilhadoù klasel ha teñval a oa lakaet d'ar mare-se.\nAr bragoù "bell-bottom trousers" a zo deuet war-wel d'ar mare-se.\nLevezonet kalz e oa an Hippy gant sevenadur Asia (Boudhism, Indouegezh) ar pezh en deus kaset ar sandalennoù laer, ar saeoù indian...\nAr merc'hed a oa alies e brozhioù berr pa ne oant ket gwisket eus memes doare hag ar baotred, ha-se eo an dispac'h brasañ e-keñver ar gwiskamant, eo ar fed e c'hell ar merc'hed en em wiskañ er memes doare hag ar baotred, rak er bloavezhioù 1950/1960 e oa doareoù ha kodoù resis d'en em wiskañ evit pep reizh.\nFin al luskad HippyAozañ\nMeur a elfenn en deus lakaet al luskad Hippy da vont da get.\nHanter skeudenn Jimi Hendrix marv d'an 18 a viz Gwengolo 1980.\nE miz Kerzu 1969 eo bet aozet un abadenn digoust gant ar Rolling-stones en Altamont er Stadoù-Unanet. Soñjet o doa e vefe un "eil Woodstock", met siwazh ez eus bet kalz a wallzarvoudoù e-keñver e Bethel e lec'h ma oa tremenet er peoc'h penn-da-benn. Bez' ez eus bet meur a emgann, un den a zo bet lazhet hag un den en deus troet e bistolenn war-du Mick Jagger.An "eil Woodstock"-se en deus lakaet ar gouelioù Hippy da vont da get gant ar vrud fall en deus graet. D'ar memes mare e voe tamallet un Hippy da vezañ bet lazhet un den ar pezh lakaas SUA da gaout ur sell fall war an Hippied. Gant marv Jimi Hendrix, Jim Morrison ha Janis Joplin abalamour d'o bevezadur drammoù-kreñv en em lakaas an Hippied da vezañ gwelet evel tud diemren ha sell an Amerikaned warno en deus cheñchet. En abeg da fin brezel ar vietnam e chomas a-sav ar mediaoù d'en em zedenn diwar-benn an Hippied a oa o stourm a enep dezhañ, neuze e chomas a-sav ar bobl amerikan d'en em zedenn diouto ivez. Donedigezh ar punk, ar metal, an disco a zo ivez unan eus abegoù fin ar Hippy rak eo deuet da vezañ digoulzet al luskad, ne oa ket ken diouzh ar c'hiz kaout e blas en ur meuriad ha kaout ar blev hir. Al luskad a zo chomet a-sav penn-da-benn er bloavezhioù 1970/1980. Bremañ, 40% an Hippied a zo o deus kavet labour ha savet ur familh, ha neuze distroet da vod bevañ ar gevredigezh hag o doa stourmet a-enepti e-kerzh tout ar bloavezhioù-se.\nAdtapet diwar « https://br.wikipedia.org/w/index.php?title=Hippie&oldid=1909207 »\nDernière modification le 13 Eos 2021, à 21:08\nKemmoù diwezhañ degaset d'ar bajenn-mañ d'an 13 Eos 2021, da 21:08.


Radio Naoned, skourr Radio Kerne e Bro naoned, zo ar media c'hentañ 100% e brezhoneg e Liger-Atlantel. Skignet e vo adalek penn-kentañ 2019 e Naoned meurgêr Naoned e DAB+(Radio Numérique Terrestre). Kinniget e vo abadennoù boutin gant Radio Kerne hag abadennoù ispisial savet e Naoned. Radio Naoned 2 bis alez Henri Farman 44800 Sant-Ervlan melaine@radiokerne.bzh […]\nMedia e brezhoneg war internet Gwagenn TV a seven, brodu ha skign filmoù bihan e brezhoneg. Filmoù diell, atersadennoù e Breizh pe e broioù all, filmoù faltazi bihan. Gwagenn TV gwagenn.tv@gmail.com http://www.gwagenn.tv


Símun av Skarði (3 Mae 1872 – 9 Here 1942) a oa ur skrivagner, kelenner ha politiker faeroat. Goude tapout e ziplom kelenner e savas, e Tórshavn, Føroya Fólkaháskúli (skol uhel ar bobl inizi Faero), diwar skouer ar re savet e Danmark gant Nikolai Grundtvig. Labourat a reas enni evel rener eus 1899 da 1942. Kentañ Ministr Danmark Lars Løkke Rasmussen zo dimezet gant ur verc'h-kuñv dezhañ.\nE 1906 e savas ar varzhoneg Tú alfagra land mítt, a zo aet d'ober kan broadel inizi Faero. Savet en doa ivez ur gelaouenn faeroek evit ar vugale Ungu Føroyar (1907-10 ha 1914-15). Politiker e voe ivez hag unan eus izili gentañ ar Sjálvstýrisflokkurin (strollad evit emrenerezh inizi Faero). Eus 1906 da 1914 e voe ezel eus al Løgting, parlamant an enezeg.\nAdtapet diwar « https://br.wikipedia.org/w/index.php?title=Símun_av_Skarði&oldid=1771657 »\nKemmoù diwezhañ degaset d'ar bajenn-mañ d'an 2 Her 2017, da 11:51.


Helsingborg (distaget [ˈhɛlsiŋˈbɔrj] e svedeg) zo ur gêr hag ur gumun eus Sveden, e kontelezh Skania, poblet gant 95 444 a annezidi e 2008. Emañ war ribl ar mor, er c'hornôg da strizh-mor Øresund, en e lec'h strishañ. Gant se ez eo al lec'h eus Sveden tostañ da Zanmark, ha kêr Helsingør a weler en tu all d'ar strizh-mor, 4 km er c'hornôg.\nUnan eus kêrioù koshañ Skandinavia eo Helsingborg, pa oa bet savet ouzhpenn nav c'hantved zo, gant Daned. Savadurioù kozh e-leizh a c'haller gwelet enni, evel ilizoù mein pe tour Kärnan, ur c'hreñvlec'h eus ar Grennamzer en deus talvezet da zifenn kêr ha da gontrolliñ ar strizh-mor a-hed 600 vloaz. En XIXvet hag en XXvet kantved e oa kresket kalzik Helsingborg ha deuet eo da vezañ an eizhvet kêr vrasañ e Sveden.\nAdtapet diwar « https://br.wikipedia.org/w/index.php?title=Helsingborg&oldid=1862259 »


Peníscola - Wikipedia\nPeníscola zo ur gêr eus kumuniezh Valencia e Spagn.\nAmzervezh vodern[kemmañ | kemmañ ar vammenn]\nGoude mare ar pab ha Skism ar C'hornôg e tremenas al lec'h etre daouanrn Kurunenn Aragon. En 1522 e voe roet dezhi an titl a «Molt Noble, Lleial i Fidelíssima» abalamour d'he harp roet d'ar Gurunenn e-pad ar Revolta de les Germanies.\nE-pad Brezel an Nav Bloaz (1688-1697) e voe gourdrouzet gant Jean II d'Estrées, hag e-pad Brezel Hêrezh Spagn e chomas feal d'ar banniel botifler, a-du gant Felipe V, a-drugarez pennegezh ar gouarnour Sancho de Echevarría, ha graet e voe ur Geoded anezhi e 1709. E Brezel Dizalc'hted Spagn e voe bombezet Peníscola e 1812 gant armeoù Spagn, renet gant ar jeneral Elío, hag a voe trec'h war soudarded Napoleon Iañ repuet e kêr hag er c'hastell.\nPorzh Peníscola e 1930.\nAr gwel war ar gêr gozh hag ar porzh e 1969.\nGwel eus kêr gozh Peníscola, gant ar mogerioù hag Iliz Santa Maria de Peníscola (en diaraog) ha Kastell Peníscola en diadreñv. Er skeudenn dindan e weler ar gêr nevez, gant ar Platja Nord hag al letioù.\n↑ Joaquim Escrig, Cronologies històriques valencianes de Jaume I als nostres dies , Carena Editors, 2001, p.179\nAdtapet diwar « https://br.wikipedia.org/w/index.php?title=Peníscola&oldid=1863149 »\nKemmoù diwezhañ degaset d'ar bajenn-mañ d'an 13 Gen 2020, da 08:04.


Dogoned - Wikipedia\nUr strollad tud eo an Dogoned. Bevañ a reont war an uhelgompezenn zo e-kreiz Mali, er su d’ar gildroenn eus ar stêr Niger zo tost da gêr vBandiagara e korn-bro Mopti. Bez’ ez eus war-dro 300 000 anezho. Brudet ez int abalamour d’o mojennoù, d’o dañsoù, ha d’o doare da gizellañ war goad ha da sevel tiez. Er c’hantved tremenet ez eus bet kemmoù bras en aozadur kevredigezh an Dogoned, en o sevenadur hag en o c’hredennoù. Deuet eo ar c’hemmoù-se da-heul an douristed evit darn, hag int niverus-bras er rann-se eus Mali.\nKêriadenn dogon Banani.\n1 Douaroniezh ha poblañsouriezh\n2 Sevenadur ha relijion\n5.1 Ar bobl\n5.2 Ar yezhoù\n5.3 An dael diwar-benn Sirius\nDouaroniezh ha poblañsouriezhAozañ\nTroc’het eo bro an Dogoned gant Tarroz Bandiagara, anezhañ un tornaod krag a dizh 500 m uhelder hag en em astenn war 150 km pe dost. Er gevred d’an tornaod e kaver plaenennoù traezhek Seno-Gondo, hag er gwalarn d’an tornaod emañ uheldirioù Bandiagara.\nSevenadur ha relijionAozañ\nKrediñ a ra an darn vrasañ eus an Dogoned e speredoù an natur hag e Nommo, anezhañ spered an hendadoù. Un nebeud brav anezho a heuilh kelennadurezh an Islam ha lod zo bet kristenaet gant misionerien.\nHervez lignez ar baotred ez enroll an Dogoned o hendadoù. E penn pep kumuniezh dogon, anezhi ur familh ledanaet, en em gav un henaour. Hennezh eo mab bev henañ gourdad ar familh. Diouzh diaz roadennoù NECEP, e vez alies dimezioù lieswregek gant ar sistem-se, betek peder gwreg. Paotred zo o devez ur wreg hepken koulskoude. War-lerc’h ganedigezh o bugel kentañ hepken e c’hall ar gwragez dont da vevañ en annez o fried. Betek kant a dud a c’hall mont d’ober ur familh ledanaet, a reer “guinna” anezhi.\nLevier ar gêriadenn eo an “Hogon”. Dilennet e vez gant ar baotred koshañ e familhoù ledanaet ar gêriadenn. Ret eo dezhañ heuliañ ur prantad deskoni c’hwec’h mizvezh, goude m’eo dilennet. E-pad ar c’heit-se n’en deus ket gwir d’en em walc’hiñ na da lemel e varv. Gwiskañ a ra dilhad gwenn ha den ebet n’en deus gwir da douch anezhañ. Gant ur werc’hez yaouank ha n’he deus ket bet he mizoù c’hoazh e vez naetaet e di ha fardet e bredoù. Da noz e tistro-hi d’he zi. War-lerc’h ar prantad deskoni e tougo ur boned ruz hag ur vrec’henn gant ur berlezenn sakr a arouez e garg. Dont a ra unan eus e wragez da gemer plas ar werc’hez, met hi ivez a zistro d’he zi da noz. Ret eo d’an Hogon bevañ e-unan en e di. E-pad an noz e teu an naer sakr Lebe da walc’hiñ anezhañ ha da reiñ furnez dezhañ.\nDiwar al labour-douar e kendalc’h an Dogoned da vevañ. Gounit a reont mell, mell bras ha riz, kenkoulz hag ognon, butun ha legumajoù all. Marcel Griaule a bouezas evit ma vefe savet ur stankell tost da Sangha, ha broudañ a reas an Dogoned da c’hounit ognon. Abaoe eo bet daougementet armerzh korn-bro Sangha ha gwerzhet e vez ognon betek marc’had Bamako pe Aod an Olifant zoken. Sevel a reont ivez deñved, givri ha yer. Dalc’het e vez ar greun e-barzh sanailhoù.\nAmdroc’het e vez ar baotred dre strolladoù oad tri bloaz, an holl baotred etre 9 ha 12 vloaz da skouer. Merkañ a ra an amdroc’hadur fin o bugaleaj, he setu int deskoniet diwar neuze. Gant ar gov e vez graet an amdroc’hadur. Da c’houde e chom ar baotred e-pad un nebeud devezhioù e-barzh ur foukenn, dispartiet diouzh ar peurrest eus tud ar gêriadenn, betek ma vo pareet ar gouli. Un abeg lid eo an amdroc’hañ, ha tremen-distremen a ra ar baotred deskoniet da resev profoù. Seniñ a reont ur benveg ispisial savet diwar ur walenn goad ha koulourdrennoù a ra trouz ur strakerez. E kêriadenn Songho ez eus ur vougev amdroc’hañ kinklet gant livadurioù war roc’h ruz ha gwenn a daolenn loened ha plant. Nepell ez eus ur vougev ma vez renket ar binvioù sonerezh.\nAn Dogoned zo e-touez ar pobloù eus Afrika a amdroc’h – pe a drodroc’h – ar merc’hed ivez. Hervez Sekou Ogobara Dolo, e reer gant ar stumm moder, e korn-bro Sangha bepred, da lavaret eo e troc’her kabell an ellig hepken, e doare amdroc’hadur ar baotred. Trodroc’het e vez ar merc’hed d’an oad a 7 pe 8 vloaz, abretoc’h a-wechoù.\nMeur a lid a vez anavezet gant an Dogoned :\nSigui : pouezusañ lid an Dogoned. C’hoarvezout a ra bep 60 vloaz ha gallout a ra padout meur a vloaz. E 1967 e teraouas an hini diwezhañ, hag echuiñ e 1973. E 2027 e komañso an hini kentañ. Lid ar Sigui a arouez marv ar gourdad kentañ (arabat droukveskañ anezhañ gant Lebe) betek ar poent ma voe diskuliet implij ar gomz da vab-den. Un hir a brosesion eo ar Sigui. Deraouiñ hag echuiñ a ra e kêriadenn Youga Dogorou, ha tremen eus an eil kêriadenn d’eben e-pad meur a viz pe meur a vloaz. Maskloù a vez gant an holl baotred ha dañsal a reont e steudadoù hir. Gant ar Sigui ez eus ur yezh kuzh n’o deus ket ar merc’hed gwir da zeskiñ anezhi. Ur roll kreiz a vez c’hoariet el lid gant kevredigezh kuzh Sigui. Pell en a-raok e prientont al lidoù ha bevañ a reont kuzhet er-maez eus ar c’hêriadennoù e-pad tri miz. Den ebet n’en deus gwir da welet anezho e-keit-se. “Ouloubarou” a reer eus tud kevredigezh Sigui. Aon o devez kêriadenniz razo ha maget e vez ar spont-se gant ar berz da vont er-maez diouzh an noz, pa glever sonioù a gemenn emañ an Oloubarou er-maez. Ar maskl pouezusañ, dezhañ ur roll bras e lidoù ar Sigui, eo ar Maskl Meur pe Mamm ar Maskloù. Meur a vetrad hed eo ha dalc’het e vez gant an dorn. Ne vez ket implijet evit kuzhat an dremm. Bep 60 vloaz e vez krouet a-nevez.\nLid Amma : evit azeuliñ an doue krouer Amma. Dalc’het e vez ur wech ar bloaz. C’hoarvezout a ra en ur prof mell bervet lakaet war aoter pikernek Amma, ken e teu da vezañ gwenn.\nLid Lebe : evit azeuliñ an naer sakr Lebe a oa anezhañ an den krouet kentañ. Treuzfurmet e oa bet en un naer. Ur wech ar bloaz e vez dalc’het al lid ha padout a ra tri devezh. Ur pikern begek eo an aoter. An Hogon a laka ur prof mell bervet warni. Da c’houde e seven un nebeud lidoù en e di zo ti Lebe ivez. D’an deiz diwezhañ, holl wazed ar gêriadenn a ya da welet holl aoterioù Binou ha dañsal a reont teir gwech en-dro da aoter Lebe. An Hogon a bed an holl arvesterien da evañ bier mell.\nLid Binou : ober a ra gant totemoù, re voutin evit ar gêriadenn a-bezh ha re hiniennel evit beleien an totemoù. Azeuliñ a reer ul loen totem war aoterioù Binou. Ar bual, da skouer, evit Ogol-du-Haut, hag ar banterenn evit Ogol-du-Bas. Den ebet, sañset, ne vo graet gaou outañ gant e loen totem dezhañ, ha pa vefe ur c’hrokodil evel ma vez kont gant kêriadenn Amani. Eno ez eus ur poullad krokodiled na reont droug ebet da annezidi ar gêriadenn. Koulskoude e c’hallfe ul loen totem ober droug, ent direol, da unan en deus graet un dra bennak fall. N’o deus ket gwir an azeulerien da zebriñ o loen totem dezho. Da skouer, unan hag en deus ar bual da dotem n’en do ket gwir da zebriñ kig bual, na da implijout al lêr diwarnañ, na zoken da welet ur bual o vervel. Ma c’hoarvez gantañ memes tra, e rank aozañ un aberzh glanaat ouzh aoter Binou. Profet e vez mell bervet hag aberzhet e vez givri ha yer war un aoter Binou. Gwenn ha ruz eo an aoter da c’houde. Tennañ a ra aoterioù Binou da diez bihan, pep a zor outo. Brasoc’h e vezont pa vez an aoter evit ar gêriadenn a-bezh. Ur ‘c’hrog koumoul’ zo ouzh aoter ar gêriadenn ivez, evit tapout ar c’houmoul ha lakaat anezho d’ober glav.\nLid ar C’hevelled : Ur sin a chañs vat eo ganedigezh gevelled. Gant ar familhoù ledanaet Dogon ez eus lidoù ma c’halvont o hendadoù betek o deroù, ar c’hevelled kozh eus mojenn krouidigezh ar bed.\nLid Mono : e digor pep kêriadenn emañ aoter Mono. Gant gwazed yaouank dizimez e vez lidet Mono ur wech ar bloaz e miz Genver pe e miz C’hwevrer. Tremen a reont an noz en-dro d’an aoter, o kanañ, o youc’hal hag o hejañ flammerennoù. Chaseal a reont logod a vo aberzhet war an aoter da darzh an deiz.\nAn dogon zo bet sellet outañ alies evel ur yezh hepken. E gwirionez ez eus pemp strollad rannyezhoù da nebeutañ. Liesseurt-kaer eo kerentiad ar yezhoù dogon, ha komzerien hini pe hini anezho n’int ket evit kompren komzerien unan all gwall alies. Bez’ ez eus ur yezh kuzh Sigui So ivez, hag a vez implijet gant Kevredigezh ar Maskloù e-pad al lidoù Sigui. Ar merc’hed n’o deus ket gwir da zeskiñ Sigui So.\nPeurliesañ e renker ar yezhoù dogon e-barzh kerentiad yezhoù an Niger-Kongo, met n’eo ket ken sklaer o flas e-barzh ar c’herentiad-se. Liammet e oa bet ar strollad dogon ouzh an iskerentiad mande, hag ouzh ar yezhoù gourek ivez. En ur studiadenn embannet nevez zo diwar-benn ar c’herentiad Niger-Kongo, e seller ouzh ar yezhoù dogon evel ur skourr dizalc’h diouzh Volta-Kongo.\nDiskouez a ra ar yezhoù dogon un nebeud roudoù eus ur reizhiad renkadoù anvioù (da skouer, un dibenn liester a-ratozh zo evit an anvioù tud), ken e soñj ar yezhoniourien eo diforc’het abred-mat ar yezhoù dogon diouzh ar c’herentiad Niger-Kongo. Ur merk all eus kement-se eo urzh ar gerioù er frazennoù, Rener-Renadenn-Verb anezhañ, un dra voutin etre ar yezhoù dogon ha yezhoù eus skourroù kozh eus ar c’herentiad Niger-Kongo, evel ar yezhoù idjoek hag ar yezhoù mandeek.\nElfenn greiz kosmogoniezh ha kosmologiezh an Dogoned, hervez Robert Temple, eo Sirius, sterenn ar C’hi, a reont Po Tolo anezhi. Ar steredenn-se eo ar c’hreunenn zo diwanet galaksienn Hent sant Jakez diwarni, ha begel an hollved a-bezh. Evit an Dogoned n’eus fin ebet d’an hollved, met tu zo da vuzuliañ anezhañ. Leun eo a yalu ulo, da lavaret eo galaksiennoù troellennek, en ur gontañ an hini m’emañ an heol.\nHervez an doare m’o deus an Dogoned da veizañ an hollved, ez eo an darn vrasañ anezhañ ul lodenn eus ar reizhiad stered "diavaez", p’emañ ar reizhiad stered "diabarzh" tostoc’h d’an Douar. E-touez ar stered zo er reizhiad "diabarzh" ez eus un nebeud brav hag o devez, hervezo, ul levezon war buhez an dud war an Douar hag a c’hoari ur roll en istor mab-den. E-touez ar re-se n’emañ ket koskor Sirius hepken, met ivez steredeg Orion, Yar hec’h evned ha re all.\nGant ar vBozoed, anezho ur genel zo o vevañ tost d’an Dogoned, ez eus mojennoù damheñvel a denn da Sirius en oabl. Ober a reont anezhañ ar "Steredenn Lagad".\nRobert Temple, en e levr Kevrin Sirius embannet e 1975, a lakae an Dogoned e-kreiz e zamkaniezh diwar-benn astraerien eus an amzerioù koshañ. Gouez dezhañ, pa oa o c’houlennata an Dogoned, e kavas e oa ganto titouroù diwar-benn Sirius hag he steredenn gompagnunez, Sirius B anezhi, zo e-barzh o lidoù ivez. Peogwir n’eus ket tu da welet Sirius B hep ober gant un teleskop ha ne oa ket teleskopoù gant an Dogoned, ur sevenadur ha na oa ket gwall emdroet a-fet teknologiezh anezho, e tiogelas Temple e oa ret d’an Dogoned bezañ bet darempredoù gant ur sevenadur emdroet evit kaout titouroù diwar-benn Sirius B. Setu e tastumas e oa deuet boudoù estrdouarel eus koskor Sirius da weladenniñ an Dogoned ha da zeskiñ dezho mont en-dro o annez er stered.\nAbaoe m’eo bet embannet levr Temple, ez eus bet gouizieien a-leizh o tizarbenn e vennozhioù hag o kinnig displegadennoù all d’an anadenn a ziskouez en e levr.\nAr steredoniour Carl Sagan a bledas gant an danvez-se en e levr Empenn Broca (1979) ha disklêriañ e oa meur a gudenn gant goulakadenn Temple. Lavaret a ra, da skouer, ne oar ket an Dogoned diouzh ur blanedenn all en tu-hont da Sadorn ha gwalinier ganti. Kement-se a ziskouezfe e teu o gouiziegezh eus Europiz kentoc’h eget eus boudoù estrdouarel.\nUr steredoniour all, Ian Ridpath e anv, a embannas ur pennad er gelaouenn Skeptical Enquirer (1978), ma tiskoueze meur a fazi e levr Templ. Daoust ma tenn un tamm mat an titouroù o doa bet an Dogoned, digant Europiz moarvat, d’ar wirionez diwar-benn Sirius, e oa pell-bras gouiziegezh orin an Dogoned diouzh ar fedoù, emezañ.\nJames Oberg en doa dastumet fedoù diwar-benn gwengelouriezh an Dogoned er c’hwechvet pennad eus e levr UFO's and other Other Space Mysteries (1982). Hervez Oberg e tenn kalz gouiziegezh steredoniel an Dogoned da hini Europiz e fin ar bloavezhioù 1920. Marteze a-walc’h o deus tapet an Dogoned o gouiziegezh steredoniel, titouroù diwar-benn Sirius hag all, digant gweladennerien eus Europa, a-raok ma vefe enrollet o mojennoù er bloavezhioù 1930. Oberg a ziskouez ivez ne oa ket ur meuriad digenvez eus an Dogoned, ha ne oa ket dav da dud eus an diavaez kelaouiñ an Dogoned diwar-benn Sirius zoken. Ken buan all o doa tapet ar ouiziegezh-se en estrenvro, ha treuzkas anezhi d’o meuriad diwezhatoc’h. Evel-se, d’ar mare ma voe gweladennet an Dogoned gant Temple er bloavezhioù 1970, o doa bet un nebeud brav a zarempredoù gant bed ar c’hornôg hag amzer a-walc’h da lakaat Sirius B en o relijion.\nLevr Temple hag ar breud a oa bet war-lerc’h an embannadur anezhañ o deus bet hep mar ebet un efed war an anaoudegezh zo eus meuriad an Dogoned e-touez dalc’hidi an New Age hag a re a bled gant an damkaniezhoù diwar-benn astraerien eus an amzerioù koshañ. Hiziv an deiz e teu an titouroù diwar-benn an Dogoned a gaver war lec’hiennoù internet a-leizh eus ur meskad etre fedoù diwar o fenn ha displegadurioù Temple. Da-heul ez eus tabut bras a-zivout ar pezh a ouzer evit gwir diwar-benn gwengelouriezh an Dogoned.\nMarcel Griaule: Conversations With Ogotemmeli: An Introduction To Dogon Religious Ideas. 1añ emb. 1965. ISBN 0-19-519821-2\nMarcel Griaule: Dieu d'eau. Entretiens avec Ogotemmêli. (1966) Emb. Fayard. ISBN 2-213-59847-9\nBedaux, R. & J.D. van der Waals (eds.) (2003) Dogon: mythe en werkelijkheid in Mali [An Dogoned : mojenn ha gwirvoud e Mali]. Leiden: National Museum of Ethnology.\nMorton, Robert (emb.) & Hollyman, Stephenie (luc’hskeudennoù) & Walter E.A. van Beek (testenn) (2001) Dogon: Africa's people of the cliffs. New York: Abrams. ISBN 0-8109-4373-5\nWanono, Nadine & Renaudeau, Michel (1996) Les Dogons (luc’hskeudennoù gant Michel Renaudeau; testenn gant Nadine Wanono). Pariz: Éditions du Chêne-Hachette. ISBN 2-85108-937-4\nGerard Beaudoin: Les Dogon du Mali (1997) Emb. BDT Développement. ISBN 2-9511030-0-X\nBlench, Roger (2001) 'A Survey of Dogon languages in Mali: Overview'. Tapet d’ar 26 a viz Mezheven 2005.\nAn dael diwar-benn SiriusAozañ\nOberg, James (1982) UFOs and Outer Space Mysteries.\nThe contribution of linguistics and language studies in unravelling the history of the Dogon Plateau\n"Dogon and Sirius" tennet eus The Skeptic's Dictionary.\n"Excerpt from The Sirius Mystery" gant James Oberg.\nGeneral information about the Dogon and Sirius diwar "Metaphysical and Science Website"\nBeaj da vro an Dogoned\nAdtapet diwar « https://br.wikipedia.org/w/index.php?title=Dogoned&oldid=1855131 »


Bazhataerezh gant div vazh - Wikipedia\nBazhataerezh gant div vazh\nAr bazhataerezh gant div vazh a zo un doare bazhataerezh gant div vazh war un dro, unan e pep dorn.\nAn taolioù hag an touchennoù evel gant ur vazh hepken. Hogen, implij div vazh a redi an tenner da gaout ur stad emgann disheñvel, dre ma n'eus ket mui a dorn blenierez, neuze e rank lec'h an treid klotañ gant implij ar vazh.\nRediet eo ivez an tenner da skeiñ e daolioù en un doare disheñvel diouzh pa ne vez nemet ur vazh gantañ, setu perak e vez an dennerien da implij an div vazh da heul, padal e vez talvoudusoc'h implij an div war un dro, pe prientiñ un daol all pa vez taget gant ur vazh.\nDre ma n'eus ket savet reolennoù d'ar bazhataerezh gant div vazh ne vez kenstrivadeg ebet ha ne vez aozet nemet abadennoù.\nAdtapet diwar « https://br.wikipedia.org/w/index.php?title=Bazhataerezh_gant_div_vazh&oldid=1928217 »\nKemmoù diwezhañ degaset d'ar bajenn-mañ d'an 2 Gen 2022, da 17:52.


Lyonesse (pe Lyoness, pe Lyonnesse) eo an anv saoznek ha gallek a roer d'ar rouantelezh vrezhon mojennel a vez lec'hiet er maez d'an Inizi Sillan e mervent Kernev-Veur.\nMeneget e vez anv Lyonesse alies gant hini Avalon, un douar mojennel all, ha gant an anv Trevelyan, anv un tiegezh a Gernev-veur, rak hervez ur vojenn lec'hel " pa voe beuzet Lyonesse dindan ar mor ne voe nemet un den anvet Trevelyan a deuas a-benn da dec'hout war e varc'h gwenn". War skoed an tiegezh emañ ar marc'h-gwenn o sevel eus ar mor.\nE fin ar marevezh roman e c'holoe an inizi un dachenn vrasoc'h eget hiziv hag un isrouantelezh eus Dumnonia a voe savet enno. Hogozik netra ne anavezer diwar-benn hec'h istor ha damvojennel eo ar rouaned a zo deuet o anv betek ennomp. Gwirheñvel eo e voe adstaget ouzh Dumnonia, marteze pa voe beuzet an darn vrasañ eus he ziriad gant ar mor.\nHervez ar vojenn e voe argased soudarded Arzhur gant tud Mordred betek Lyonesse goude emgann Camlann, met tra ma voe barrek tud Arzhur da dec'hout kuit e varvas re Mordred pa voe beuzet ar vro.\nTostaat a c'haller an anv Lyonesse eus ar ger latin legiones, hag eus Bro-Leon. Tennañ a ra mojenn beuzidigezh Lyonesse da hini Ker Is.\nRoll rouaned (mojennel) Lyonesse[kemmañ | kemmañ ar vammenn]\nFfelig (war-dro 445)\nMeliodas ap Ffelig (war-dro 475)\nTristram Fawr (war-dro 510)\nTristram Fychan (war-dro 537)\nAdtapet diwar « https://br.wikipedia.org/w/index.php?title=Lyonesse&oldid=1908305 »\nKemmoù diwezhañ degaset d'ar bajenn-mañ d'an 4 Eos 2021, da 14:35.


Buhez ar Sent/1894/Paolin - Wikimammenn\nBuhez ar Sent/1894/Paolin\n◄ Loiz Gonzag Paolin Ediltrud ►\nGoulskoude tud ar bed a gavaz abeg ennhan pa glevchont petra en doa great ; mes guir zervicherien Doue, evel sant Ambroaz, sant Aogustin, sant Jerom ha sant Martin, a roaz meuleudi d’ezhan. Evithan ne rea ket a fors petra vije lavaret. Ne glaske nemed beza dianavezet hag ankounac’heat gant ann dud, ha nen doa ken ioul nemed da dremen ann nemorant euz he vuez o tiouall ar chapel a ioa savet var bez sant Felis. Bep mintin e skube ar chapel-ze he-unan, hag a hent all ec’h implije he holl amzer o pedi hag o vedita, o kempenn he dammik jardin hag o kastiza he gorf dre ar binijenn. Eur c’houriz reun a zouge bepred, hag aliez e iune.\nMab-kaer ar roue a c’houlennaz outhan petra c’houie da ober. « — Labourat ar jardin a c’houzounn, » eme Baolin, ha var ar respount-ma e oue kemeret dioc’htu e plas mab ann intanvez. Abarz nemeur e oue mignoun d’he vestr, hag eunn devez e lavaraz da hema e tlie ar roue mervel heb dale. He vestr o veza kountet ann dra-ze d’he dad-kaer, ar roue a c’halvaz ar Zant da vont d’he gaout, hag a anavezaz oa unan euz ar re en doa guelet dre he gousk o lamet ar fouet euz a dre he zaouarn. Kerkent e sonjaz oa eunn den Doue, hag e roaz urs d’he leusker da zistrei d’he vro, ha da lakaat e liberte asambles ganthan ann holl gaptived a ioa euz he eskopti. Ar roue-ze a varvaz e guirionez prest goude.\nAdtapet diwar « https://br.wikisource.org/w/index.php?title=Buhez_ar_Sent/1894/Paolin&oldid=27368 »\nKemmoù diwezhañ degaset d'ar bajenn-mañ d'an 21 Her 2011, da 14:05.